Opet Zapad priprema prevrat u Srbiji\nOpet Zapad priprema prevrat u Srbiji\nUstavni sud je doneo odluku da odbaci zahtev za ocenu ustavnosti Briselskog sporazuma, jer smatra da je reč o političkom a ne o pravnom pitanju. Pravednija odluka bi bila da se Ustavni sud izjasnio kako pravo ne postoji osim kao pojam. Teoretski nije teško definisati ustanovljena pravila i norme, ali praktično važe nedefinisana pravila koja poništavaju pravno uređenje države i podstiču bezakonje. Takvom odlukom Ustavni sud je definitivno potvrdio da u Srbiji ne postoji pravo, institucije a samim tim ni država. Postoji ogoljena sila uzurpiranih državnih institucija, koje sprovode tuđe interese.\nAMERIČKA DEMOKRATIJA U PRAKSI\nS toga je neadekvatno govoriti o državnom udaru nepostojeće države, već bi pravi termin bio destabilizacija kolonije. Na opasnost od „državnog udara“ upozorila je stranka Treća Srbija, koja je na konferenciji za štampu iznela tvrdnje da Srđa Popović nekadašnji član Otpora, odnosno njegova organizacija Centar za primenjene nenasilne akcije i strategije (CANVAS), udružena sa drugim NVO, političkim organizacijama, kriminalnim klanovima i novinarima sličnih pogleda na svet, planira akcije usmerene protiv Vojvodine i Srbije.\nOrganizacija CANVAS je nedavno stavljena na listu terorističkih organizacija jedne zemlje Bliskog Istoka, posle niza nasilnih svrgavanja vlasti sprovedenih uz pomoć organizacije Srđe Popovića. Međutim, suština je u tome što Popović nije sposoban ništa da planira, već isključivo da sprovodi tuđe planove. Poznato je da je iza organizacije Otpor stajala državna Američka agencija za međunarodni razvoj, Agencija za pomoć stranim vladama i Američka obaveštajna služba (CIA), koja je preko američkih nevladinih organizacija napravljenih da služe kao pokriće osnovala, organizovala i finansirala istu. Neke od organizacija koje su finansirale Otpor/CANVAS, a time i državne udare u suverenim državama su Freedom House, Međunarodni republikanski institut, Institut za otvoreno društvo, Američki institut za mir, USAID, Nacionalni fond za demokratiju (NED).\nPre svega Treća Srbija ne nudi objašnjenje ko planira „državni udar“ ili destabilizaciju, odnosno po čijem nalogu treća strana treba u tome da učestvue. Ukoliko neka politička organizacija istupa sa poluinformacijama, ona doprinosi dezinformisanosti a time nesvesno ili svesno učestvuje u haosu koji najavljuje. Ne može istovremeno nešto da se kaže i da se prećuti, a pored toga u sadašnjoj situaciji taktiziranje nije moguće. Zato se Treća Srbija nalazi u „nezgodnoj“ poziciji koja ne dozvoljava razjašnjavanje izrečenog.\nAko uzmemo u obzir činjenicu da Vašington u Srbiji kontroliše zakonodavnu sudsku i izvršnu vlast, medije, institucije pa čak i većinu političkih organizacija koje su takozvana opozicija (ovde mislim na DS, NDS, LDP i sl.), jasno je da odlučuje o svemu. U suštini SAD već godinama postavljaju i smenjuju političke figure u Srbiji tako da se vlast menja, ali režim ostaje isti. Ovaj sistem moguće je definisati kao prividnu demokratiju u kojoj svako ponuđeno rešenje ima isti karakter, po uzoru na američki model. Dakle planove za destabilizaciju Srbije ima Vašington (a ne Srđa Popović), na šta sam više puta upozoravala, između ostalog i na konferenciji za novinare RIA Novosti u Moskvi: „Zapad može u svakom trenutku da pokrene neki novi sukob na Balkanu pošto kontroliše situaciju i ima sve poluge u rukama (medije, institiucije, političare pod kontrolom i dr.) Uz Srbiju ovde treba skrenuti pažnju i na činjenicu da većina novonastalih državica bivše Jugoslavije nije suverena.\nSUVERENITET SRBIJE U PRAKSI\nSadašnja vlast u Srbiji, preuzela je obaveze oko predaje Kosova i Metohije instaliranim terorističkim strukturama u pokrajini, odnosno legalizacije otimanja dela srpske teritorije, koju Vašington želi da pretvori u narko-terorističku „državu“. Pored toga, preuzela je obaveze oko aranžmana sa MMF, koji rezultuje ekonomskim uništavanjem Srbije. Sve obaveze su uredno ispunili na štetu državnih i nacionalnih interesa Srbije.\nU međuvremenu su stigli novi zahtevi, kako to obično biva, koje sadašnja vlast u Srbiji nije spremna u ovom trenutku da prihvati. Saradnja sa Zapadom podrazumeva pravilo da, ukoliko neko prihvati jednom da radi protiv državnih i nacionalnih interesa, prihvatio je to i svaki sledeći put, a suprotstavljanje tome za njih nije prihvatljivo. Mnogo je primera političara koji su bili saradnici Zapada, a u jednom momentu su poželeli da vode suverenu politiku. Poznato je i kako su završili političke karijere. Novi zahtevi Zapada, vezani su za uvođenje sankcija Rusiji i osudu navodne ruske agresije na Ukrajinu. Članstvo u EU svakako podrazumeva zajedničku spoljnu politiku i od Srbije se zahteva u tom smislu da kao kandidat za članstvo uskladi svoju spoljnu politiku sa EU, što znači da se složi sa sankcijama koje je EU uvela Rusiji, prema interesu Vašingtona, a na sopstvenu štetu. U većini slučajeva članstvo u EU takođe podrazumeva zajedničku bezbednosnu politiku u kojoj ključnu ulogu ima agresorski NATO. Umesto da vlast u Srbiji podvlači sličnost između sukoba na prostoru bivše Jugoslavije i Ukrajine, ulogu Zapada u otpočinjanju tih ratova i informacionom, medijskom i vojnom ratu protiv samo jedne strane (Srbije, a sada Rusije), ona nastavlja da sprovodi planove Zapada, istovremeno skidajući odgovornost Zapada odnosno preuzimajući njihovu krivicu na štetu Srbije. Koliko će vlast u Srbiji moći da odloži nove zadatke koje je dobila od svojih vlastodavaca, zavisiće kako od spoljnog tako i od unutrašnjeg pritiska. Važno je napomenuti da oba pritiska dolaze iz istog centra, odnosno od strane naših strateških „partnera“ iz Vašingtona i Brisela, uz pomoć svih poluga koje imaju pod kontrolom.\nU Srbiji se već godinama vodi antiruska kampanja, pre svega uz pomoć zapadnih medija (a svi mediji u Srbiji su zapadni ako izuzmemo internet i nekoliko štampanih mesečnika) i preko NVO, političara, kvazianalitičara i stručnjaka, koje je angažovao Zapad.\nNakon izjave predsednika RF da se obustavlja izgradnja Južnog toka zbog nemogućnosti njegove realizacije usled stavova EU, mediji su preokrenuli činjenice lažnim optužbama kako je Rusija kriva zbog toga što se projekat neće realizovati i kako je Srbija „prevarena“ jer je uložila dosta novca. Iako je projekat Južni tok bio od ključne važnosti za oporavak srpske ekonomije i poboljšanje energetske bezbednosti, Vlada Srbije je činila sve da odmogne njegovu realizaciju (poznato je da je Zorana Mihajlović na svoju ruku prepravljala ugovor o isporuci ruskog gasa između Rusije i Srbije).\nTakođe se u medijima pojavio naslov „Rusija i Kina izdale Srbiju“ povodom prijema kvazidržave Kosovo u Međunarodni olimpijski komitet (MOK). Mediji povezuju odluke zapadne nevladine organizacije (MOK) sa sedištem u Švajcarskoj sa zvaničnim stavom Rusije i Kine iako je poznato da ove zemlje ne žele da priznaju protivpravno delovanje SAD na otcepljenju južne srpske pokrajine. Važnije od toga je da se Srbija nije zvanično uložila prigovor na ovakvu odluku i da se predsednik Olimpijskog komiteta Srbije Vlade Divac složio sa odlukom uz izjavu da je prihvata „u interesu sporta“. Sadašnja vlast je daleko odmakla i uzgradnji državnosti narko-terorističkog Kosova i sada je u završnoj fazi, koja podrazumeva učlanjivanje Kosova u međunarodne institucije, na kraju i u UN, kao i potpisivanje međudržavnog sporazuma sa teroristima UČK. Srpska vlast pokušava da svoju politiku predaje prebaci na prijateljske zemlje, pre svega Rusiju.\nZbog informacionog haosa, koji savršeno odgovara opisanim metodama manipulacije svešću (Naom Čomski), ljudi nisu u stanju da razlikuju loše od dobrog. Ivo Andrić je to vrlo lepo objasnio rečima: „Dugotrajno robovanje i rđava uprava mogu toliko zbuniti i unakaziti shvatanje jednog naroda da zdrav razum i prav sud njemu otančaju i oslabe, da se potpuno izvitopere. Takav poremećen narod ne može više da razlikuje ne samo dobro od zla nego i svoju sopstvenu korist od očigledne štete.”\nUkrajina je primer države koju je Zapad godinama uništavao (kao i Srbiju) i čije državne institucije, vojska i vlast samo formalno postoje. Vašingtonu je bilo dovoljno samo nekoliko meseci aktivnog sprovođenja destabilizacije da izazove rat i haos, koji će imati dalekosežne posledice. Kada država nema vojsku, čvrste institucije i ekonomiju, već političare i oligarhe kao vladajuću „elitu“ koja se vodi isključivo sopstvenim interesima, onda je propast samo pitanje vremena. Sve prethodno se odnosi kako na Ukrajinu tako i na Srbiju. Reforme, kao i tranzicija, odnosno pljačkaške privatizacije sprovedene prema strategiji Zapada u jugositočnoj Evropi i na području Rusije, imale su za cilj da trajno poremete te države i onemoguće njihov dalji razvoj. NATO reforme vojno-odbrambenih snaga imale su za cilj uništavanje vojske za odbranu nacionalnih interesa i njihovo prevođenje u vojsku koja ratuje za američke interese (profesionalizacija vojske, ukidanje obaveznog vojnog roka, mirovne misije i sl.). U takvim okolnostima političke marionete upravljaju virtuelnom državom, koja nije u stanju da se odbrani ni od kakvih napada. Zapravo nema ni vlasti ni države, i takve okolnosti se mogu pre nazvati anarhijom, koja se na određeni način kontroliše spolja kroz uzurpirane institucije. Dakle Beograd može lako da postane Kijev ne zbog toga što srpski banderovci poput Dušana Janjića plaše narod, lobirajući istovremeno za albanske teroriste i trgovce ljudskim organima da će, ukoliko vlast u Srbiji okrene leđa perspektivnim evrointegracijama, nastati Evromajdan, već zbog toga što Vašington namerava da destabilizuje Srbiju ukoliko je ne okrene protiv Rusije. Čak i da vlast u Srbiji pristane na ucene Zapada i svrsta se u antiruski front, to bi takođe izazvalo destabilizaciju. Izbor praktično ne postoji, u oba slučaja rezultat bi bio isti.\nNe možemo da kažemo da dosadašnja politika Srbije, odnosno srpske vlasti, nije bila kako antisrpska tako i antiruska jer tu tezu osporavaju činjenice da su Tomislav Nikolić, Aleksandar Vučić, Ivica Dačić i njihovi saradnici uspostavili granicu između centralne Srbije i južne srpske pokrajine, da su pristali na sve ultimatume Vašingtona i Brisela i tako prihvatili učešće u izgradnji druge „države“ na sopstvenoj teritoriji, da su ugasili srpske institucije na Kosovu i Metohiji, i da sada idu dalje sa učlanjivanjem terorističke bande u međunarodne institucije. Oni su takođe prihvatili aranžmane MMF, koji ekonomski uništavaju Srbiju. Nije prihvaćen ni jedan ponuđeni dogovor sa Rusijom o ulaganju u Vojsku Srbije, koji bi značajno poboljšao borbenu gotovost vojske, ni investiranje ruske strane u razvoj srpske poljoprivrede. Srpska vlast u kontinuitetu onemogućava realizaciju infrastrukturnih projekata koji su dogovoreni između Srbije i RF, gde je najbolji primer projekat od strateške važnosti Južni tok. Vojska Srbije ide na zajedničke vežbe sa NATO i sarađuje sa američkom vojskom, čije delovanje je usmereno kako protiv Srbije tako i protiv Rusije. Već duže vreme NATO sprovodi intenzivnu kampanju u Srbiji promocijom svoje „humanitarne“ organizacije, za šta su izdvojena velika sredstva. Dok Rusija zastupa srpsku poziciju odbrane Kosova i Metohije u skladu sa Međunarodnim pravom, Srbija ističe kako podržava teritorijalni integritet Ukrajine (misleći tu i na Krim), a istovremeno ne podržavajući teritorijalni integritet sopstvene zemlje. Moglo bi još mnogo primera da se navede, ali je pozicija srpske vlasti sasvim jasna.\nVašington nikad nije organizovao prevrate i državne udare protiv vlasti koja sprovodi njihove interese, tako da ne postoji bojazan za Vučića, Nikolića, Dačića i njihove saradnike, sve dok sarađuju sa svojim zapadnim partnerima tj. nadređenima. Postoji opasnost za srpski narod, i ona je u poslednje vreme uočljiva kroz provokacije kako muslimanskih ekstremista u Raškoj oblasti (marš u Novom Pazaru), tako i albanskih terorista na Kosovu i Metohiji, u Preševskoj dolini, u Beogradu (zastava Velike Albanije na Marakani). Ovde se treba podsetiti i ubistva srpskog mladića u Turskoj. Zapad posle Sirije i Ukrajine radi na destabilizaciji mnogih područja, a Balkan je za njih laka meta.\nU međuvremenu je u Srbiju došao i FBI da dodatno pomogne oko „izgradnje institucija“, tj. terorizma, kao da je osnivanje terorističke države na teritoriji Srbije i izgradnja „kosovskih institucija“ bila nedovoljna pomoć.\nSve dalje akcije biće sprovedene u cilju sprečavanja ruskog prisustva u Srbiji i stvaranja slike da Rusija želi da destabiliše Srbiju. Nedavno sam u patriotskom krugu čula naizgled potpunu ludost jednog profesora kako Rusija mobiliše svoje „agente“ u Srbiji u cilju destabilizacije zemlje. Kasnije sam shvatila da ta ludost nije slučajno izrečena, već sa određenim ciljem. Uostalom već decenijama se Srbima podmeću raznorazne „patriotske“ organizacije i pojedinci za koje se pre ili kasnije ispostavi da sprovode strane interese.\nSadašnje „patriote“ na vlasti su delimično razotkrivene (delimično zahvaljujući medijima i dezinformacijama), tako da je Zapadu potrebna organizacija koja će osnažiti „patriotsku“ opredeljenost vlasti. Ko će poslužiti u tom cilju, ostaje nam da vidimo, možda u sledećoj rekonstrukciji vlade. U međuvremenu će se nastaviti novi pritisci i zahtevi za uvođenje sankcija Rusiji sa istovremenim intenziviranjem antiruske kampanje kako preko medija tako i preko „patriotskih krugova“, koji to izgovaraju „u poverenju“. Kada će i da li će imperija pred ponorom odlučiti da napravi novi rat na Balkanu ili će narastajući sukobi u svetu prerasti u Treći svetski rat, zavisi isključivo od njihovih procena. Za sada gube kontrolu na svim poljima, i za njih je rat potreba i pitanje opstanka. Jedina pozitivna procena koja bi mogla da se da, uzimajući u obzir ne tako optimistična dešavanja koja će uslediti, Američka imperija je pred sigurnim porazom.\nUvodeći granicu i carinu prerogative države u svojoj državi na okupiranom delu svoje države Kosovu i Metohiji obistinile su se sve moje slutnje da srpska vlast radi na štetu sopstvenog naroda i države kršeći Ustav Srbije kao najvećeg zakonodavnog tela u zemlji.Narod mora biti dobro informisan kako ga nebi ponelo neznanje i bilo zloupotrebljeno od pojedinih centara koji rade za tuđe interese.


Načelnik Sead Džafić sastao se sa gradonačelnikom Zenice Fuadom Kasumovićem – Općina Kalesija\nNačelnik Sead Džafić sastao se sa gradonačelnikom Zenice Fuadom Kasumovićem\nSead Džafić načenik Kalesije boravio je u radnoj posjeti Gradu Zenici, gdje se sastao sa gradonačelnikom Fuadom Kasumovićem sa kojim je razgovarao o zajedničkim projektima, ali i saradnji u oblasti infrastrukture.\n“Mi želimo da uspostavimo što bolje odnose sa gradovima i općinama u Bosni i Hercegovini. Svaki savjet, koji ide u pravcu novih zapošljavanja i stvaranja boljeg ambijenta za život naših sugrađana ćemo prihvatiti”, rekao je Sead Džafić nakon sastanka.\nZadovoljan sastankom bio je i gradonačelnik Fuad Kasumović koji je mišljenja da nezavisni načelnici pokazuju da znaju raditi i da dobijaju sve veću podršku građana u svojim projektima.\nNa sastanku je bilo riječi o izgradnji infrastrukture posebno u oblasti puteva, jer je Zenica problem gužvi u svom gradu rješila kružnim tokovima a bilo je riječi i o zajedničkim nastupima Zenice i Kalesije ka IPA fondovima koji se tiču boljeg života građana.\nGradonačelnik Zenice Fuad Kasumović je obećao da će čim prije doći u posjetu Kalesiji kako bi upoznao općinu o kojoj se u proteklih šest mjeseci govori u pozitivnom smislu.\nPrevious\tOpćina Kalesija podržala ovogodišnji Respect cup\nNext\tKo pokušava da zaustavi pozitivne stvari u Kalesiji?


U Sarajevu održana međunarodna konferencija "Zelena energija iz otpada uz smanjene CO2" - Kameleon M&M\nU Sarajevu održana međunarodna konferencija “Zelena energija iz otpada uz smanjene CO2”\nMeđunarodna konferencija „Zelena energija iz otpada u smanjenju CO2“, održana je danas u Sarajevu u organizaciji Fabrike cementa Lukavac. Uz poštivanje svih epidemioloških mjera, na konferenciji se okupilo preko 200 predstavnika iz građevinske industrije, proizvodnje cementa, predstavnika vladinog i nevladinog sektora, kao i obrazovnih institucija.\nNa konferenciji za medije, eminentni stručnjaci iz Austrije, Srbije, i BiH istakli su kao glavnu temu poticaj promjena u oblasti zbrinjavanja i ponovnog iskorištavanja otpada u BiH i regiji, te skretanje pažnje na važnost zelene energije.\n„Mislim da trenutnu situaciju moramo preokrenuti u našu korist, da je ne posmatramo kao problem već kao priliku. Mi smo zadnjih pet godina radili na supstituciji alternativnih goriva, a trenutno smo smanjili nivo CO2 za 10%, a plan je da taj procenat dovedemo na 25%“, ističe Stjepan Kumrić, generalni direktor Fabrike cementa Lukavac.\nFabrika cementa Lukavac već dvadeset godina od svoje uspješne privatizacije, prati standarde rada Evropske unije. „Fabrika cementa Lukavac ne samo da je najmodernija fabrika ove vrste proizvodnje u BiH, već najmoderniji centar u Evropi. Želja nam je da lokalni nivoi budu samoodrživi, ali ako lokalna zajednica ne može preuzeti tu ulogu, mi kao proizvođači moramo imati standard kako da brinemo o zaštiti okoline“, naglasio je Harald Fritsch, predsjednik Uprave Asamer Baustoffe AG iz Austrije.\nPrema Agendi 2030, kompletna Evropa bi trebala zamijeniti upotrebu nafte, uglja i plina zamjenskim alternativnim gorivima, što mnogi stručnjaci smatraju novom industrujskom revolucijom. „Ovakvi procesi moraju biti vođeni na nivou države, kakva je praksa u regiji. Nažalost u BiH ne postoji veliko interesovanje za realizaciju ovog projekta na nivou države, a mnogi stručnjaci smatraju da će privatni sektor biti nosilac ove tranzicije“, upozorio je Mirza Kušljugić, predsjednik Upravnog odbora Centra za održivu energetsku tranziciju RESET. „Cementna industrija Srbije već 10 godina koristi alternativna goriva, i bilježimo supstituciju od 40% ali i to nije dovoljno. Ovakve promjene moramo rješavati globalno a implementirati lokalno“, naglasila je Dejana Milinković, direktorica Poslovnog udruženja „Cementna industrija Srbije“.\nKreiranjem samoodrživih sistema na nivou lokalne zajednice, znatno bi se ubrzala efikasnost ovogo procesa „Gospodarenje otpadom i sektor proizvodnje su dva jako povezana sektora. Bitno je oba segmenta jačati na nivou svake lokalne zajednice, i imati mogućnost snadbijevanja tim sirovinama kako bi se ubrzali svi procesi proizvodnje ali i smanjenja otpada prilikom proizvodnje“, obrazložio je Renato Sarc, zamjenik šefa Katedre za tehnologiju prerade otpada i upravljanja otpadom sa Montan univerziteta Leoben iz Austrije.\nBiH dobija još šest gradova


Raspored - Radio Slobodna Evropa, Subota 23 decembar/prosinac 2017\nSarajevo - predbožićna atmosfera sve izraženija, posebno u večernjim satima kada su gradske ulice prepune šetača. „Ljepši i veseliji Stari Grad – zimska turistička sezona u srcu Sarajeva“, projekat čija je realizacija počela jučer popodne – performansom na Baščaršijskom trgu. Večeras se završava Drugi međunarodni teatarski festival „Dani Jurislava Korenića“. Pale, iz Ski-centra „Ravna planina“ stiže najava otvorenog prvenstva opštine u slalomu i veleslalomu. „Turistički magazin“: tradicionalnom manifestacijom „Šankanje“ na Vlašiću sinoć otvorena nova zimska turistička sezona – osnivanje turističkih zajednica u općinama, što omogućuje novi federalni Zakon o turizmu. Nove suvenire u Zvorniku kreiraju osobe sa invaliditetom... Subotom je i redovna rubrika „Organiziraj se – volontiraj“: sve je više onih što pod okriljem humanosti proizvode i prodaju razne čestitke – kako da tako dobijen novac ode onima kojima je namijenjen?


Države članice NATO potvrdile jedinstvo i posvećenost usvojenim smjernicama\nDatum objave: 19.09.2019 13:14 | Autor: mod\nGeneralni direktor Direktorata za politiku i planiranje odbrane mr Ivica Ivanović učestvovao je na dvodnevnom sastanku NATO političkih direktora koji je održan u Briselu. Predsjedavala je zamjenica generalnog sekretara NATO Rouz Gotemoler.\nU susret predstojećem sastanku ministara odbrane članica NATO, politički direktori razgovarali su o napretku koji su države ostvarile u ostvarivanju ključnih politika Alijanse. Zaključeno je da je nastavljen stabilan rast procenta izdvajanja za odbranu, čime su saveznice još jednom potvrdile da postoji jedinstven i usaglašen pristup kada je u pitanju sprovođenje usvojenih smjernica. Konstatovano je da je ovakav stav potvrđen i prilikom nedavne odluke o prestanku važenja Sporazuma o eliminaciji raketa srednjeg i kratkog dometa (INF), koju su saveznice jednoglasno podržale. Politički direktori su još jednom potvrdili da će pristup NATO po tom pitanju biti koordinisan i balansiran, kao i da će Alijansa ostati posvećena kontroli naoružanja, razoružanja i neproliferacije oružja za masovno uništenje, kao veoma važnog faktora evroatlantske stabilnosti.\nDirektor Ivanović je naglasio posvećenost Crne Gore zajedničkim aktivnostima saveznica, budući da smo svjesni činjenice da snaga Alijanse leži upravo u njenom jedinstvu. Kao jedan od konkretnih doprinosa, Ivanović je naveo da je naša zemlja odlučno pristupila ispunjavanju odluka sa Samita u Velsu, kako bi do 2024. godine dostigli potreban nivo izdvajanja za odbranu. Takođe, Ivanović je naglasio da ćemo ostati posvećeni savezničkim naporima na planu očuvanja bezbjednosti građana od prijetnji koje mogu doći iz svih strateških pravaca. Tim povodom, podsjetio je da je tokom juna druga rotacija pripadnika VCG raspoređena u okviru Multinacionalne borbene grupe u Letoniji, kao doprinos ojačanom prisustvu na istoku (eFP).\nNa marginama sastanka, direktor Ivanović sastao se sa podsekretarkom za politiku odbrane u Ministarstvu odbrane Estonije, Kadi Silde. Sastanak je bio dobra prilika za razmatranje smjernica za intenziviranje saradnje i da se definišu predstojeće zajedničke aktivnosti u oblasti odbrane. Direktor je istakao da će Crna Gora, kao članica NATO nastaviti da promoviše demokratske vrijednosti sjevernoatlantske zajednice, kao i da podržava sve susjedne zemlje koje su orijentisane ka članstvu u Alijansi.\nPodsekretarka Silde je istakla da je Crna Gora prepoznata kao kredibilan partner na globalnoj bezbjednosnoj sceni i naglasila da će Estonija dati svoj puni doprinos unaprjeđenju odbrambene saradnje sa Crnom Gorom.\nSagovornici su saglasni da postoji dovoljno prostora za unaprjeđenje bilateralne saradnje Crne Gore i Estonije u oblasti odbrane, ističući da unaprjeđenje saradnje zemalja članica NATO doprinosi jačanju kapaciteta svih članica i očuvanju povoljnog bezbjednosnog ambijenta u cijeloj međunarodnoj zajednici.


Ambasada Ujedinjenog Kraljevstva u BiH saopćila je da će princ od Velsa Charles posjetiti Bosnu i Hercegovinu 17. i 18. marta.\n- Posjeta princa od Velsa Bosni i Hercegovini je pokazatelj sve veće posvećenosti Ujedinjenog Kraljevstva Bosni i Hercegovini i regionu zapadnog Balkana, njegove podrške reformama kojima će se poboljšati život građana i stvarati svjetlija budućnost, kao i dugogodišnje lične predanosti Njegovog visočanstva pomirenju na zapadnom Balkanu - saopćeno je.\nNjegovo visočanstvo će posjetiti Sarajevo i Srebrenicu. Ključni dio bit će posjeta Memorijalnom centru u Srebrenici i obilježavanje 25. godišnjice genocida. U pratnji predstavnika udruženja preživjelih, među kojima će biti i majke koje još traže svoje nestale članove porodice, Njegovo visočanstvo će odati počast žrtvama. Njegovo visočanstvo se već ranije susrelo s porodicama nestalih iz BiH i iz cijelog regiona u svom domu 2017. i 2018. godine. U Srebrenici i u Sarajevu imat će priliku da čuje detalje o tome koliko je učinjeno na pronalasku osoba koje se još vode kao nestali u cijelom regionu.\nU Sarajevu princ od Velsa će se susresti s članovima Predsjedništva BiH, te predstavnicima iz oblasti biznisa, politike, kulture, civilnog društva i Oružanih snaga. Predviđen je i susret Njegovog visočanstva s vjerskim liderima u BiH kako bi odao priznanje njihovom radu na pomirenju i izgradnji razumijevanja između zajednica. Njegovo kraljevsko visočanstvo će se upoznati s načinom na koji UK pomaže osobama koje su preživjele seksualno nasilje tokom rata da prevaziđu stigmu s kojom se one i njihove porodice suočavaju.\nPrinc Charles posjetit će, također, lokalne zanatlije i obići neke od historijskih znamenitosti u starom dijelu Sarajeva.\n- Susrest će se s osobama koje se svojim radom zalažu za bolju budućnost svoje zemlje poput socijalnih poduzetnika, aktivista, proizvođača hrane i drugih lidera održivog razvoja. Osnovci iz različitih krajeva BiH predstavit će svoje projekte koje su razvili kroz program “Škole za 21. vijek” koji britanski savjet provodi u svim osnovnim školama zapadnog Balkana. U kontekstu visoke emigracije ovo mladima daje mogućnost da steknu nove IT vještine, razvijaju kritičko razmišljanje i vještine svladavanja problema te im nudi veći poticaj da ostanu i oblikuju budućnost svoje zemlje - navedeno je u saopćenju.


Nakon debakla u Ljubljani, Igokei preti ispadanje iz lige - Admiral Bet SPORT\nDušan Ninković Posted on 11. februara 2019. 22:15 11. februara 2019. 21:43\nFoto: ABA league/Igokea/Nenad Vuruna\nKošarkaši tima iz Aleksandrovca ubedljivo su poraženi na gostovanju Olimpiji i time doveli u pitanje opstanak u ABA ligi. Nakon ovog poraza pali su na pretposlednju poziciju i u naredna tri kola moraće da se izbore za opstanak.\nDerbi začelja pripao je domaćem timu nakon veoma ubedljive partije. Olimpija je već nakon prvih deset minuta košarke imala 12 poena prednosti. Do poluvremena je ta razlika uvećana za još tri poena a predstavnik BiH nije uspeo da se konsoliduje ni u nastavku meča.\nPetrol Olimpija dobila je i treću deonicu, povećavši razliku za još sedam poena dok su najmanje ubedljivi bili u poslednjem kvartalu. Taj period igre dobili su samo jednim poenom razlike, ali je ukupan rezultat bio 92:69!\nU pobedničkom timu Šamanić je ubacio 18 poena, dok su Špan sa 14, Džons sa 13 i Begić sa 11 bili prava podrška. Jedini vredni pomena u poraženom timu bili su Anđušić sa 21 poenom i Luković koji je dodao 11.\nNakon ovog rezultata Olimpija i Igokea bodovno su poravnati na tabeli. Poslednje mesto zauzima Krka sa skorom 5-14, dok su večerašnji rival za jednu pobedu bolji, uz skor 6-13. Sledi grupa timova koja im učinak 7-12, a među njima su Cibona, Mornar i Zadar.\nTagovi : aba liga, igokea, olimpija


Dušanka Banjac (72) iz Sremčice preminula je juče u privatnoj ordinaciji "Dr Nestorov" tokom kolonoskopije pod opštom anestezijom. Kako smo saznali ova ordinacija nije imala neophodne dozvole ni za gastro-preglede ni za tretmane pod opštom anestezijom. Prema našim informacijama, Dušanka Banjac je podvrgnuta opštoj anesteziji iz koje se nije probudila!\nPrema informacijama do kojih smo došli, ova ordinacija uopšte nije imala zakonsko rešenje kojim bi im bilo dozvoljeno da pacijente podvrgavaju tretmanima pod opštom anestezijom.\nMinistarstvo zdravlja juče zabranilo rad ordinaciji "Dr Nestorov", policija saslušala lekare\nO tragičnom slučaju obavešteno je i Ministarstvo zdravlja, koje je, kako su nam rekli, uputilo inspekciju na teren kako bi se utvrdile okolnosti pod kojima je došlo do nesrećnog događaja.\nNešto kasnije stiglo je i obaveštenje da je Ministarstvo izdalo rešenje o zabrani rada ovoj ordinaciji.\nPorodica Dušanke Banjac ne želi da daje izjave dok traje istraga\nKako nezvanično sazanjemo, ordinacija "Dr Nestorov" funkcioniše kao opšta i specijalistička ordinacija u kojoj se vrše pregledi, ali ne i zahtevi poput kolonoskopije.\nRedakcija "Blica" pokušala je da stupi u kontakt sa direktorom ordinacije, ali su nas zaposleni uputili na njihovog advokata Bojana Ječmenicu, koji je nakon konsultacije sa direktorom kazao da su "sve zakonske procedure pre i posle tretmana ispoštovane".\nPorodica nesrećne Dušanke Banjac ni juče ni danas nije želela ništa da komentariše.\n- Nećemo govoriti ništa dok se ne završe obdukcija i potom istraga - poručili su nam kratko.\nKako saznajemo, policija je juče saslušala lekare u klinici.


Naslovna » Izlasci » Festivali » 5. Beogradski Šopen Fest od 26. februara do 1. marta\nNeko drugi 8. februar 2016. Festivali Postavite komentar\nKao jedinstveni događaj u regionu, Beogradski Šopen Fest promoviše klasičnu muziku predstavljajući lik i delo jednog od najvećih kompozitora u istoriji čovečanstava – Frederika Šopena, sa fokusom na mladim talentima, ali i promociji vrhunske pijanističke umetnosti.\nFestival koji su od 2012. podržale značajne kulturne i državne institucije, i ove godine će ponuditi publici raznovrsne sadržaje: otvoreno Internacionalno pijanističko Takmičenje za mlade talente, koncerte, stručna predavanja, muzičke radionice za decu i predstaviti značajne umetnike, pedagoge i predavače.\nBeogradski Šopen Fest 2016 nastavlja humanitarne aktivnosti i uspostavlja novu saradnju sa programom El Sistema Srbija, koji se bavi socijalnom inkluzijom dece kroz muziku.\nIz ovogodišnjeg programa Beogradskog Šopen Festa, izdvajamo…\n»»» Ekskluzivno, na Kolarcu 27. februara od 20.00, koncert hrvatskog pijaniste Aljoše Jurinića (finaliste prestižnog Šopenovog konkursa u Varšavi 2015.), uz pratnju Simfonijskog orkestra RTS sa maestrom Bojanom Suđićem.\nKoncert je organizovan u saradnji sa Muzičkom produkcijom RTS. Karte po cenama od 300, 600 i 900 RSD dostupne su na blagajni Kolarčeve zadužbine.\nPijanistu Aljošu Jurinića očekuju koncerti u najvećim dvoranama poput Karnegi Hola, zatim u Varšavi u Crkvi sv. Krsta gde se čuva Šopenovo srce. Nominovan je i za ličnost godine u Hrvatskoj.\nKoncert Jurinića na Kolarcu, kao pijaniste kojeg krase izuzetno pijanističko umeće i prefinjeni senzibilitet, a kao jedinog iz regiona koji je ikada ušao u finale čuvenog varšavskog takmičenja, predstavlja ekskluzivitet za kulturni život Beograda i Srbije.\nPublika će moći i neformalno da upozna Aljoša Jurinića 28. februara od 16.00, u Svečanoj Sali MŠ „Stanković“, na predavanju Međunarodno takmičenje Frederik Šopen – nekad i sad i Susret sa umetnikom, uz učešče muzikologa, prof. Dragoljuba Katunca, kao dugogodišnjeg izveštača sa čuvenog pijanističkog konkursa Frederik Šopen u Varšavi, I moderatora programa, prof. i pijanistu Dragomira Bratića.\n»»» … Koncert FEST gosti, 28. februara od 18.00, Svečana sala MŠ Stanković. Predstaviće se talenti Muzičke škole „Vladimir Đorđević“ iz Jagodine i Orkestar El Sistema Srbija.\nPosle koncerta sledi predavanje o programu El Sistema Srbija – Đurđa Papazoglu i Marijana Milošević Simić, direktorke Udruženja Music Art Project, koje od 2014. u Srbiji sprovodi novu metodu rada zaštićenu od strane UNESCO. El Sistema Srbija je program koji pruža mogućnost svakom detetu, bez obzira na društveni status, godine ili talenat, da se besplatno bavi muzikom. Saradnjom sa MAP-om, BŠF doprinosi širenju misije važnosti socijalne inkluzije kod svoje publike.\n»»» Pijanistički resital srpskog pijaniste Mihajla Zurkovića, 29. februara od 19.30, u Skupštini grada Beograda, kada će nastupiti i prvonagrađeni na Pijanističkom Takmičenju BŠF.\n»»» Tradicionalni, humanitarni koncert „Šopen kao inspiracija“, 1. marta od 19.30, u Skupštini grada Beograda, u saradnji sa humanitarnom organizacijom BELhospice, Kamerna dela F. Šopena izvešće renomirani srpski umetnici: Ljubiša Jovanović – flauta, Sandra Belić – violončelo, Tanja Obrenović – mecosopran, Bojana Dimković, Hrvoje Ivović i Maja Rajčić – klavir kao i dečji hor El Sistema Srbija.\nDonatorske ulaznice po ceni od 1000 RSD se mogu nabaviti u Belhospice centru.\nU okviru BŠF će biti i Programa za decu, 27. februara na Kolarcu – „Kako se sluša Šopen“ (100 RSD), i Muzička radionica „Little piano“ u DKC Majdan.\nU susret Šopen Festu\nFestival će biti najpre najavljen koncertom „U susret Šopen Festu“, u Narodnoj Bibilioteci Srbije 20. februara, kada će nastupiti mladi pijanisti iz Srbije i regiona, pobednici prošlogodišnjeg pijanitičkog Takmičenja BŠF. (danubeogradu.rs)\nTagovibeogradski šopen fest festivali frederik šopen klasika kolarac mš "stanković" šopen\nPrethodni PES turnir u Delta City-ju od 9. do 11. februara\nSledeći Kanye West: „Waves“ u direktnom prenosu


EUROBANK DIREKTNA – „ŠKOLA KAO NACRTANA ZA VAS” Ekonomske škole po meri učenika – Plodna Zemlja\nDruštvena odgovornost Eurobank Direktne predstavlja sastavni deo strategije njenog poslovanja. Banka kontinuirano pronalazi nove načine kako da realizuje programe posvećene unapređenju lokalne zajednice, i to u različitim oblastima – od zdravstva, preko kulture i ekologije, do obrazovanja. Posebno se ističe projekat „Škola kao nacrtana za Vas”, samostalni društveno odgovorni projekat Eurobank Direktne koji se sprovodi uz podršku Ministarstva prosvete, nauke i tehnološkog razvoja od 2018. godine.\nNaime, od svake izvršene transakcije humanitarnom Mastercard karticom „Eurobank Direktna Veliko srce”, Banka izdvaja određeni deo sredstava od svojih prihoda i usmerava ih u opremanje i modernizaciju učionica i kabineta. Na taj način, srednje ekonomske škole širom Srbije biće po meri učenika, unaprediće se obrazovni proces i stvoriće se bolji uslovi za rad i učenje. Opremljeni kabineti i učionice pomoći će đacima da lakše i bolje savladaju prve poslovne izazove, što će ih ujedno osposobiti za rad u struci odmah nakon srednje škole.\nPoslednja donacija u nizu realizovana je za sam kraj školske godine u Ekonomskoj školi u Loznici. Ovom prilikom, obezbeđena je računarska oprema u vrednosti većoj od 700.000 dinara za opremanje kabineta za ekonomsko poslovanje, statistiku, korespondenciju i pravne poslove. To će omogućiti učenicima kvalitetnije praćenje nastave, kao i usavršavanje postojećih znanja i veština korišćenjem raznovrsnih programa. Na ovaj način, ekonomski tehničari, finansijsko-računovodstveni i pravni tehničari biće osposobljeni za rad u privatnom i javnom sektoru.\nZnačajan doprinos projektu pruža saradnja sa izdavačkom kućom Laguna, koja za učenike ekonomskih škola u kojima se realizuju donacije obezbeđuje popuste za kupovinu knjiga i gift programa u svojim knjižarama. Dodatno, u partnerstvu sa Lagunom, Eurobank Direktna je učenicima ekonomskih škola u Boru i Loznici pružila priliku da se upoznaju sa novinarem i piscem Vanjom Bulićem, sa kojim su se družili i diskutovali na različite teme.\nSa ciljem da đacima omogući upoznavanje sa raznovrsnim kulturnim sadržajima, Eurobank Direktna je u saradnji sa muzejem „Dom Jevrema Grujića“, muzejem istorije, umetnosti i diplomatije iz Beograda pokrenula i edukativni program „Putujući muzej“. Ovim projektom se školama širom Srbije predstavljaju putovanja kroz srpsku istoriju i kulturu, a kroz vođena kustoska predavanja i praktičan rad, srednjoškolcima se približavaju različite umetničke veštine. Kulturni sadržaji su na ovaj način dostupniji učenicima širom Srbije, čime se zaokružuje priča koju je Banka započela pre četiri godine.\nOd 2018. godine do danas, u okviru projekta „Škola kao nacrtana za Vas”, Eurobank Direktna je opremila 11 računarskih kabineta u devet gradova Srbije, za šta je izdvojeno više od 9,4 miliona dinara. Od početka naredne školske godine, u planu je još novih donacija koje će doprineti kvalitetnijem obrazovanju budućih bankara i ekonomskih stručnjaka.\nTagovi"Škola kao nacrtana za vas" Društvena odgovornost Eurobanka Direktna


Dveri obeležile slavu i 21. rođendan: Više od dve decenije na svetosavskom putu (FOTO) | EpicentarPress\nDveri obeležile slavu i 21. rođendan: Više od dve decenije na svetosavskom putu (FOTO)\nDatum: 27.01.2020. 20:05\nSrpski pokret Dveri danas je u Čačku obeležio krsnu slavu - Svetog Savu i svoj 21. rođendan.\nDomaćin slave ove godine je Aleksandar Tanasković, predsednik Gradskog odbora Dveri u Čačku.\nPredsednik Srpskog pokreta Dveri Boško Obradović rekao je da je ovaj pokret i po onim američkim standardima sada punoletan, napunivši 21 godinu.\n"Dvadeset jednu godinu smo na svetosavskom putu, jer nema ispravnijeg i tačnijeg puta za srpski narod od tog. Ukoliko pogledate ceo život i delovanje našeg prosvetitelja Svetog Save, možete biti sigurni da nema većeg Evropljanina od njega", rekao je Obradović.\nLider Dveri je iskoristio priliku da praznik čestita i Srbima u Crnoj Gori koji ga, kako naglašava, proslavljaju dostojanstveno, ali i našem narodu u rasejanju i na Kosovu i Metohiju.\n"Za sve ovo vreme prošli smo veliki broj faza i ostavili smo trag na društvenom i političkom nebu Srbije kroz pokretanje važnih tema, a danas kao članica Saveza za Srbiju. Dveri su sada posvećene razvoju ovog opozicionog bloka, a to je da se zajedno izborimo za fer i poštene izbore", rekao je Aleksandar Tanasković.\nOn je ponovo naglasio da bojkot izbora koji sprovode SzS nije cilj već sredstvo da bi ljudi imali mogućnost da biraju između različitih ideja i različitih političkih opcija.\n"Ja se nadam da ćemo se izboriti za te uslove i to do kraja ove godine kada, siguran sam, nastupa faza sređenije i poštenije i lepše Srbije za život u njoj", dodao je Tanasković.\nSlavi su prisustvovali članovi i poštovaoci stranke, kao i članovi ostalih politčkih stranaka i pokreta iz Saveza za Srbiju Čačak.


srbijasport.net - Vesti - Ostali sportovi - Finalni turnir Mini maksi lige u Kruševcu\nPetak, 07.08.2020 23:12\n13.04.2014 Slavoljub Blagojević\nFinalni turnir Mini maksi lige u Kruševcu\nU organizaciji dečije fudbalske asocijacije i Balon "NV DUEL" Kruševac u gradu pod Bagdalom održano je finalno takmičenje Mini maksi lige za 2003 godine. Na startu takmičenja pojavilo se 216 ekipa ali se za finale u Kruševcu kroz okružna i regionalna takmičenja plasiralo 9 ekipa. One su bile podeljene u tri grupe sa po tri ekipe a posle bod sistema u finalnu grupu plasirale su se tri ekipe koje su posle bod sistema dale novog državnog prvaka a to je FK " Petar Puača" iz Novog sada ekipa bivšeg igrača Zvezde,Vojvodine,Obilića i mnogih inostranih klubova.\nRezultati: gruapa A: Morava 2012 (Ćićevac) - Paraćin 2:0 Petar Puača- Morava 2012 (Ćićevac) 4:0 Petar Puača- Paraćin 3:3 Grupa B: "Duel" Kruševac) -AS (Novi pazar ) 2:0 AS - Petlić (Smederevo) 1:4 Duel- Petlić0:1 Grupa C. Altina (Zemun) - Balkanski (Dimitrivgrad) 1:5 BSK (Batajnica) - Balkanski 2:2 BSK(Batajnica)- Altina (Zemun) 7:2\nFINALNA GRUPA : "Petar Puača"-Petlić 2:1 Petar Puača- BSK 2:0 Petlić - BSK 5:2\nPrvo mesto kao što smo rekli osvojila je Novosadska ekipa Petar Puača,drugo škola fudbala "Petlić iz Smedereva koja je možda igrala i najlepši fudbal i treće ekipa BSK iz Batajnice. Možda je malu senku na takmičenje ostavila poslednja utakmica kvalifikacija u grupi C gde su u poslednjem kolu igrali komšijski derbi Altina iz Zemuna I BSK iz Batajnice a Batajničani pobedili sa 5 golova razlike upravo onoliko koliko im je bilo potrebno da se plasiraju za finalnu grupu. Inače organizacija turnira bila je odlična a posebno treba istaći rad Nenada Vacića koji je svo vreme vodio brigu da sve bude kako treba. Za najboljeg igrača turnira proglasen je Nikola Vojinović iz ekipe Petar Puača a za najboljeg golmana Vojin Marković iz Varvarina golman Ćićevačke Morave 2012. Medalje i pehare nagrađenima uručio je Vladan Škrbić predsednik Dečije fudbalske asocijacije i jedan od osnivača mini Maksi lige uz želju da naredne godine takmičenje bude još masovnije.\nPobednička ekipa FK " Petar Puača " Novi sad\nNikola Vojinović igrač turnira iz ekupe "Petar Puača" Novi sad\nNajbolji golman turnira Vojin Marković iz Morave 2012 Ćićevac u društvu legendarnog Petra Puače koji je bio oduševljen njegovim odbranama.\nFinalisti sa medaljama grupna fotografija\nOstali sportovi Srbija Rasinski okrug Kruševac


Predstavljeni programi podrške privrednicima\nProgrami podrške preduzećima i poljoprivrednicima, mnogima su bili odskočna daska na početku. Kako jedan broj preduzetnika, posebno onih koji tek ulaze u te vode, ne zna na koje se konkurse može prijaviti i koje uslove mora da ispuni, u Regionalnoj privrednoj komori održana im je prezentacija.\nGoran Perkučin Đakov bavi se uvozom i distribucijom optičkih uređaja, astronomskih teleskopa, mikroskopa i durbina. Prezentaciju programa podrške malim, srednjim i velikim preduzećima vidi kao šansu za pomoć u proširenju svoje delatnosti.\n"Do sada nismo konkurisali, budući da nismo bili najbolje obavešteni ili nismo uspevali da pronađemo informacije gde i kome treba da se obratimo za bilo kakvu pomoć. Očekujemo da uz pomoć državnih vlasti dođemo i do nekih subvencija ili nekih povoljnijih kredita, kako bismo mogli da pokrenemo taj biznis malo ozbiljnije u ovom momentu", kaže Goran Perkučin Đakov.\nRazvojni fond Vojvodine trenutno ima otvorenih osam konkursa, tri kreditne linije za poljoprivrednu, tri za privredu, jednu sa lokalne samouprave i jednu namenjenu projektima Evropske unije.\n"Ono gde je Razvojni fond povoljniji u odnosu na banke jesu duži rokovi. Za privrednike oni su do sedam godina, uz dve godine mirovanja otplate kredita, kao i nešto povoljnije kamatne stope", objašnjava Goran Savić, direktor Razvojnog fonda AP Vojvodine.\n"Današnje okupljanje predstavnika malih i srednjih preduzeća treba da omogući njima što više informacija, odakle sve stižu sredstva, ko su davaoci sredstava, šta predstavljaju, preko kojih fondova, preko koje agencije...", navodi Slobodanka Džinović Kojić, iz Privredne komore Srbije.\nU Vojvodini najveće interesovanje vlada za kreditne linije za privredu i sredstava za finansiranje investicija u poljoprivredi.\nU Razvojnom fondu Vojvodine za poljoprivrednike, ove godine pripremaju novu kreditnu liniju za kupovinu nove i polovne poljoprivredne mehanizacije.


Beogradski FEST - Povratak u budućnost | Blog | Novi Apartmani Beograd\nBeogradski FEST - Povratak u budućnost\nVreme je da se polako vraćamo u normalu, a to svakako znači i povratak publike u bioskope, a samim tim i čuvenog filmskog festivala FEST!\nKrajnje je vreme da nastavimo sa normalnim životom. Dobro, možda to neće biti odmah onaj život na koji smo naviknuti i možda ćemo još neko vreme morati da se pridržavamo propisanih epidemioloških mera, ali se kulturni i zabavni aspekti se jednostavno moraju omogućiti čim se za to steknu uslovi.\nS obzirom da je Srbija poprilično odmakla u procesu imunizacije stanovništva, organizatori najvećeg regionalnog filmskog dešavanja FEST, planiraju da se 49. Međunarodni filmski festival održi od 7. do 16. maja 2021. godine.\nSlogan ovogodišnjeg Festa “Povratak u budućnost” dovoljno govori o namerama organizatora koji u vreme kada je u većini evropskih zemalja na snazi potpuna blokada, pokušava da organizuje čuveni festival međnarodnog karaktera koji će kinematografiju ponovo vratiti tamo gde joj je i mesto – u bioskope!\nPlanirano je da se 40. FEST održi u bioskopskim salama Sava Centra, Kombank dvorane, DOma omladine Beograda i Cineplexx-a.\nNa ovogodišnjem festivalu predstaviće se više od 70 premijernih filmova najnovije svetske kinematografije u 7 programskih celina.\nS obzirom na čitavu situaciju, program festivala još uvek nije zvanično objavljen, ali se zna da će na ovogodišnjem FEST-u prilikom ceremonije svečanog zatvaranja festivala biti premijerno prikazana nova, premontirana verzija filma “Kum 3” legendarnog reditelja Frensisa Forda kopole koji je za ove potrebe čak i izmenio određene smene uključujući početak i kraj filma, pojedine scene, kadrove i muziku.\nPrilikom održavanja ovogodišnjeg festivala svakako će biti poštovane sve mere Vlade Republike Srbije i Kriznog štaba za suzbijanje zarazne bolesti Covid-19, a pre svega zarad bezbednosti kako publike, tako i gostiju, ali i festivalskog tima.\nKao istinski ljubitelji sedme umetnosti, mi iz Novih apartmana jedva čekamo ponovno održavanje ovog kultnog dešavanja.


"Znam da možemo"... da gradimo lokalno, 27. septembra - Dan u Beogradu\nNaslovna » Izlasci » Akcije » „Znam da možemo“… da gradimo lokalno, 27. septembra\nNeko drugi 25. septembar 2017. Akcije Postavite komentar\nU Domu omladine Beograda od 18.00 će biti organizovan centralni skup koji će biti uživo emitovan u Startit centrima u Novom Sadu, Valjevu, Zrenjaninu, Vršcu, Inđiji, Subotici kao i u Mokrin House-u i Šapcu.\nBiće predstavljena Digitalna Srbija koju su pokrenule neke od najostvarenijih domaćih IT kompanija.\nOd ove godine će šestaci učiti da programiraju u Pythonu, a za sve to vreme srpske firme nastavljaju da postižu fine rezultate na globalnom polju. U Startitu veruju da sledeća velika prilika za srpski IT leži u kreiranju lokalnih zajednica tamo gde živi najveći deo stanovništva i gde je potreba za ekonomskim razvojem i znanjem najizraženija – izvan velikih gradova.\nUpravo „rad na lokalu“ je u ovom trenutku najbolja investicija koja može da se napravi na dugi rok. Pored toga što tako može da se uveća bazu talenata, na ovaj način deluje se društveno odgovorno, a pružaju se i vredna znanja onim sugrađanima koji ne žive u najrazvijenijim mestima.\nPored tradicionalnog pregleda najvećih novosti iz prethodne godine, osvrta na startap scenu, biće predstavljeni rezultati svih organizacija koje su radile na razvoju lokalnih zajednica, i barem jedan veliki novi projekat koji će biti pokrenut naredne godine.\n»»» Prijavi se…\nZnam da možemo… agenda\n18:05… Pregled razvoja srpskog IT-a prethodne godine\n18:20… Zašto je važno da korporacije podržavaju razvoj startapa\n18:30… Zašto je Srbija sjajno mesto za pokretanje startapa\n18:45… O pokretanju (biotehnološkog) startapa u Srbiji\n19:00… Prvih 100 dana Digitalne Srbije\n19:10… Zašto i kako gradimo lokalne zajednice\n19:20… Ekskluzivna najava… sledeće velike stvari\n19:30… Kraj događaja\nTagoviakcije dom omladine beograda it izlasci startit srbija\nPrethodni „Bus plus“ dopune za oktobar 2017.\nSledeći U bioskopima: Američki plaćenik


Analitičari: Još jedan pucanj opozicije u vlastitu nogu | Autonomija\nAnalitičari: Još jedan pucanj opozicije u vlastitu nogu\nSukob PSG i DS nikome ne donosi dobro osim Vučiću\nOdluka Pokreta slobodnih građana (PSG) da više ne sarađuje s Demokratskom strankom zbog predloženih izmena Ustava i njene spremnosti da o tome razgovara s predsednikom Srbije Aleksandrom Vučićem, kao posledicu će imati slabiji rezultat PSG u Beogradu, jer taj pokret nema infrastrukturu koju DS poseduje, izjavio je danas politički analitičar Vladimir Goati.\nKomšić: Umanjuju se šanse opozicije\nSociolog politike i profesor na Filozofskom fakultetu u Novom Sadu Jovan Komšić ocenio je danas da „najnovije trzavice“ između Pokreta slobodnih građana (PSG) Saše Jankovića i Demokratske stranke (DS) pokazuju „nesposobnost proevropske opozicije da artikuliše jednu svrsishodnu i za građane razumljivu formulu promena“.\nKomentarišući kritike koje je PSG uputio na račun DS, pošto je lider DS-a Dragan Šutanovac izjavio da će ta partija učestvovati u dijalogu o ustavnim promenama koji je inicirao predsednik Srbije Aleksandar Vučić, Komšić je za Radio Slobodnu Evropu rekao da je reč o „prenaglašenoj vrednosnoj poziciji pokreta Saše Jankovića„.\n„Mi tek treba da vidimo kakvu je promenu predložila DS i to nije a priori provučićevska promena. Ako Srbija želi da bude članica Evropske unije, ona mora da promeni Ustav. Očekivati da će se političke snage polarizovati na dva radikalno suprotstavljena pola, a ne odrediti se i prema temi promene Ustava, u ovom momentu je preuranjen, prenaglašen i iluzoran politički potez Jankovićeve grupacije“, rekao je Komšić.\nPSG saopštio je u sredu da obustavlja planove o izbornoj saradnji sa DS, zbog toga što je Šutanovac, kako se navodi u saopštenju, javno ponudio Aleksandru Vučiću saradnju na izmenama Ustava.\nU svetlu novih trzavica u proevropskom bloku opozicionih stranaka, Komšić je kazao da ne veruje da će opozicija moći da ostvari značajniji rezultat na izborima za Skupštinu grada Beograda.\n„Mislim da to umanjuje šanse opozicije, jer će se stranke svestrano truditi da u medijima – u meri u kojoj su im oni dostupni, s obzirom na to da opozicija ima ograničen pristup sredstvima informisanja – daju podršku svojim kandidatima, a to znači da će difuzno oslabiti mogućnost koncentracije političke pozicije“, rekao je Komšić.\nPrema njegovim rečima, to što je i uoči beogradskih izbora glavna tema opozicionih partija odnos prema Vučiću govori da opozicija još nema konstruktivnu i novu platformu.\n„Stoga je bitno danas u Srbiji otvarati ključne teme, kao što je promena Ustava, i to ne samo sa stanovišta preambule i usaglašavanja odredbi članova Ustava sa evropskim zakonodavstvom, već i kada je reč o drugim temama. Ako političku inicijativu svedemo pre svega na navijanje ‘za’ ili ‘protiv’ ključne političke ličnosti u Srbiji, onda politika prestaje biti sadržinski zanimljiva i motivišuća za onaj deo građanstva koji trenutno ne zna za koga da glasa“, rekao je Komšić.


Obama uskoro na samitu Grupe 8\nGlavne teme razgovora predsednika Obame sa evropskim liderima biće konflikt u Siriji i američki programi prisluškivanja.\nPredsednik Obama u ponedeljak putuje na samit Grupe 8 u Severnoj Irskoj, posle čega će posetiti Nemačku. Dok su sastanci Grupe 8 obično ekonomski skupovi, ovogodišnji samit koji se održava u jednom odmaralištu u Severnoj Irskoj, baviće se pitanjem krvavog konflikta u Siriji, kao i pitanjem da li najmoćnije zemlje sveta mogu da ga zaustave.\nRuski predsednik Vladimir Putin, je jedini lider Grupe 9 koji podržava sirijskog predsednika Bašara al Asada. Smatra se da je on od ključne važnosti za postizanje bilo kakvog sporazuma G8 o Siriji, kaže Šeherazade Reman, direktorka Evropskih studija na Univerzitetu Džordž Vašington:\n“Putin obožava takve stvari. U ovom trenutku je u centru pažnje. On zna da bez njega nije moguće postići mirovni dogovor sa Asadom.”\nPredsednici Obama i Putin sastaće se na marginama samita G8, tokom kojeg će Sirija verovatno biti glavna tema, kaže Džejms Goldgajer, dekan škole za medjunarodne studije na Američkom Univerzitetu u Vašingtonu.:\n“Najbolje što se može očekivati jeste pritisak za održavanje međunarodne konferencije, na kojoj bi učestvovale sve strane u sirijskom konfliktu. Tek će se videti da li je to ostvarljivo ili je nemoguće zbog situacije na terenu.”\nGoldgajer, međutim veruje da postoje pitanja na kojima američki i ruski predsednici mogu da sarađuju:\n“Obojica su zainteresovani za borbu protiv terorizma. Mislim da obojica takođe ne žele da Iran razvije nuklearno oružje, ali i da žele da dođe popuštanja napetosti na korejskom poluostrvu.”\nDok bude boravio u Severnoj Irskoj, predsednik Obama će se založiti za zaključivanje sporazuma o slobodnoj transatlanstkoj trgovini, kojim bi se povećala zaposlenost i unapredio privredni rast, putem ukidanja uzajamnih dažbina i drugih trgovinskih barijera.\nPredsednik Obama će najverovatnije biti upitan o programima prismotre američkih bezbednosnih agencija i na samitu i u Nemačkoj gde će razgovarati sa kancelarkom Angelom Merkel u Berlinu.\nŠeherezade Reman kaže da bi to pitanje moglo da komplikuje susret Merkel i Obame:\n“Američka Nacionalna bezbednosna agencija je uspostavila taj program per svega da bi prikupljala obaveštajne podatke o Bliskom Istoku. Sada se pokazalo da se to isto odvijalo u Evropi, posebno u Nemačkoj. Nemačka javnost je s pravom ogorčena, jer smatra da su SAD kršile osnovna građanska prava, ne samo u Americi već da su to proširile i na Zapadnu Evropu.”\nObama će takođe održati govor ispred Brandenburške kapije, nadomak mesta gde se oko 200.000 ljudi okupilo da ga vidi i čuje tokom njegove predsedničke kampanje 2008.


Srbija spremna za Ligu šampiona – NovostiDana.rs\nSrbija spremna za Ligu šampiona\nZa razliku od 2016. kada se prva Liga šampiona u mini fudbalu igrala u Mariboru na Pohorju, ovoga puta više od 90 ekipa iz čitave Evrope nastupiće na završnom turniru u Termama Čatež, a među njima će se naći i čak pet ekipa iz Srbije.\nNa debiju, prošle godine, Srbiju su predstavljali Polimark i Dok Šabac, a tim ekipama ove godine priključili su se i Japan Tabako i Uni Kredit iz Beograda, kao i ekipa Tipeks As iz Novog Sada.\nČelni ljudi naše Asocijacije mini fudbala, Dejan Boromisa, Jovan Vasilijević i Zoran Zdravković odličnim radom pozicionirali su srpski mini fudbal visoko na lestvici evropskih federacija, ali ciljevi i planovi, kao i ambicije sada su znatno veće.\nOčekivanja od naših ekipa su velika a organizatori su u Termama Čatež pripremili sve kako bi igrači imali još bolje uslove za takmičenje i druženje.\nInteresantno je da su iz godine u godinu, uslovi za igru na Evropskim šampionatima i na nadmetanjima Lige šampiona sve bolja, a na Evropskom šampionatu u Češkoj ovog juna, viđena je najbolja organizacija do sada.\nIpak, Liga šampiona u Sloveniji, biće novi ispit za čelnike ovog sve popularnijeg sporta, koji se igra na veštačkoj travi i sva pravila su ista kao i na velikom fudbalu, s tim što su dimenzije terena manje i ihgra se dva puta po 20 minuta.\nPolimark iz Beograda i Dok iz Šapca već imaju iskustva na medjunarodnoj sceni, a i od ostalih ekipa se očekuje da zablistaju i pokušaju da u Sloveniji, od 7. do 10. septembtra možda i priprede neko veće iznenađenje i probaju da donesu Srbiji prvu titulu šampiona Evrope u mini fudbalu.


Saksonija i Bavarska sve bliže uvođenju strožijih mera\nTanjug 8. decembra 2020. 17:04\nBERLIN – Dve nemačke pokrajine Saksonija i Bavarska približavaju se uvođenju strožijih mera „zaključavanja“ jer zvaničnici upozoravaju da bi oboleli od korona virusa mogli da preplave bolnice i da previše ljudi ignoriše postojeća ograničenja.\nGuverner Saksonije Mihael Krečmer najavio je da će škole i većina prodavnica biti zatvorene od ponedeljka do 10. januara pošto je u toj istočnoj pokrajini zabeležena najveća stope zaraze u Nemačkoj, preneo je AP.\nPodaci koje je objavio nemački centar za kontrolu bolesti pokazuju da je broj novih slučajeva korona virusa na 100.000 stanovnika dostigao skoro 320 za nedelju dana u Saksoniji, što je više nego dvostruko od nacionalnog proseka koji iznosi oko 147 ljudi.\nU susednoj pokrajini Bavarskoj, guverner Markus Seder pozvao je regionalne poslanike da podrže odluku njegove vlade da proglasi vanredno stanje i uvede oštre nove mere, uključujući noćni policijski čas, školovanje na daljinu i strožu graničnu kontrolu.\n„Brojevi jednostavno ne opadaju“, rekao je Seder parlamentu u Minhenu i upozorio da je drugi talas gori od prvog.\nNemačka je uspela da izbegne veliki broj zaraženih i preminulih tokom proleća, ali dok su restriktivne mere uvedene u novembru usporile eksponencijalni rast, brojevi se neprestano povećavaju, navela je američka agencija.\nU Nemačkoj je u prethodnih 24 časa potvrđeno još 14.054 slučaja korona virusa, čime je ukupan broj zaraženih dostigao 1.197.709, pokazuju podaci Instituta za zarazne bolesti Robert Koh.\nOd korona virusa u prethodna 24 časa preminule su 423 osobe, pa je ukupan broj smrtnih slučajeva dostogao 19.342.


Stanley čekić DYNAGRIP 200g cena, cene Srbija, prodaja Beograd Novi Sad Niš\nStanley čekić DYNAGRIP 200g cene\nStanley čekić DYNAGRIP 200g 200g,... specifikacija\nStanley čekić DYNAGRIP 200g 200g\nEPonuda nije internet prodavnica već Vam omogućava da brzo i lako nađete Stanley čekić DYNAGRIP 200g po najjeftinijoj ceni. Naš cilj je da kupci budu što bolje informisani o ponudi Stanley čekić DYNAGRIP 200g na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Stanley Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stanley čekić DYNAGRIP 200g sa PRODAVCEM. EPonuda ne može da garantuje potpunu tačnost specifikacije i slika za Stanley čekić DYNAGRIP 200g. Pre kupovine, podatke za Stanley čekić DYNAGRIP 200g proverite na sajtu PROIZVOĐAČA.


Keprom :: • Krupna oprema\nGlobalno poznat i priznat brend, Graco je osvojio srca mnogih roditelja i dece. Sa tradicijom koja traje već 60 godina, Graco je kreirao asortiman krupne opreme koji pokriva potrebe novorođenčadi i dece, uzrasta do približno 12 godina.\nPrimi Sogni (Prvi snovi) je jedan od najkvalitetnijih italijanskih brendova u segmentu krupne dečje opreme i pomagala: ogradice, hranilice, ležaljke, bebi pultovi, kadice i sl.\nCybex kreira proizvode koji su širom sveta poznati po svojoj bezbednosti i kvalitetu, jednostavnosti upotrebe i dizajnu. U svom asortimanu poseduje kolica, auto sedišta, nosiljke.\nBellelli auto-sedišta su spoj italijanskog dizajna i evropske sigurnosti. U ovim prostranim sedištima vaše dete će uživati u udobnosti, a vi u osećaju njegove bezbednosti.\nNania je brend Team Tex-a, vodećeg francuskog proizvođača auto sedišta za decu. Sa potpuno automatizovanom proizvodnom linijom dnevno se isporuči 20 000 auto sedišta. Od koncepta, preko dizajna, razvoja i proizvodnje svaki proces u lancu se pažljivo vodi i kontroliše.\nSve je počelo 1965 kada je Oven Maclaren dizajnirao i patentirao svoj prototip kolica poznat kao B-01. Prepoznatljivi aluminijumski ram i plavo bele štrafte oslonac su stila koji je popularan i moderan čak i danas.\nViše od 40 godina brend Inglesina predstavlja sinonim za kvalitet. Inglesinina politika kvaliteta primenjuje se kroz ceo proizvodni program, na bazi rigoroznih standarda, kako tokom faze dizajniranja, tako i tokom procesa proizvodnje.\nAsortiman kompanije Britax Romer obuhvata auto-sedišta iza kojih stoje godine iskustva u proizvodnji u kombinaciji sa najnovijom tehnologijom koji garantuju najveću moguću udobnost i optimalnu lakoću korišćenja proizvoda.\nPuerri je privatna robna marka kompanije Keprom. U svojoj ponudi, ovaj brend krupne opreme ima kolica, ležaljke, dubkove, jednopoložajne i višepoložajne hranilice.\n4moms je kompanija koja je posvećena stvaranju proizvoda koja će vas uvesti u potpuno novu dimenziju sveta proizvoda za najmlađe. Već pri prvom pogledu na njih biće vam jasno i zašto.\nValco Baby je porodična kompanija iz Australije sa tradicijom dugom 50 godina. Njihovi proizvodi su kreirani tako ne samo da zadovolje estetske kriterijume, već pre svega da budu prilagođeni potrebama najmlađih.


EU podrška za preduzetnike – Evropska investiciona banka (EIB) - Ozonpress :: internet portal\nTag: EU, podrška, radionica\nPreduzetnici koji imaju malo ili srednje preduzeće i žele da unaprede svoje poslovanje, moći će da dobiju korisne informacije na onlajn radionici 28. aprila u 11h i da se upoznaju sa mogućnostima koje nudi Evropska investiciona banka.\nPredavač će biti Alessandro Bragonzi, šef regionalne kancelarije EIB za Zapadni Balkan.\nUčešće na onlajn radionici je besplatno ali je potrebno da se zainteresovaniprijave na linku https://euinfo.civicatalyst.org/eu_podrska najkasnije do 27. aprila ili do popune kapaciteta. Obezbeđen je prevod na srpski jezik.\nOvo je jedna u nizu radionica koju EU info kutak Niš organizuje kako bi se svim potencijalnim i trenutnim korisnicima EU programa približile mogućnosti za apliciranje, dobijanje finansijske i/ili savetodavne podrške za razvoj svog biznisa. Događaj se realizuje u okviru kampanje Delegacije EU u Srbiji #EUzaBiznis. Više o kampanji na europa.rs/biznis\nKoliko će železnicu koštati kad voz kasni


Gotovo svi američki dnevnici pišu o slučaju koji se od juče razmatra u Vrhovnom sudu i koji bi - u konačnom - trebalo da da odgovor na mnogobrojna pitanja o širini predsedničkih ovlašćenja u toku rata. Reč je o slučaju bivšeg vozača vođe Al Kaide Osame Bin Ladena, koji je držan u zatvoru u Vojnoj bazi Gvantanamo na Kubi, gde je protiv njega vođen proces zbog počinjenih ratnih zločina pred vojnim sudom koji je - pozivajući se na ovlaštenja vrhovnog komandanta u ratu - uspostavio predsednik Buš. Sudije Vrhovnog suda juče su različito tumačile predsednička ovlašćenja u konkretnom slučaju, koji je - kako piše Boston Globe - proces kome javnost i mediji posvećuju najveću pažnju, otkako je došlo do kadrovskih promena u Sudu.\nU San Francisko Kroniklu i Los Anđeles Tajmsu čitamo da Svetska zdravstvena organizacija nije uspela da ostvari cilj i da do kraja 2005. godine obezbedi medicinski tretman za 3 miliona obolelih od SIDE. Prema izveštaju kalifornijskih listova uspeh Svetske organizacije nije ni polovičan, jer je anti-virusni tretman dobilo svega 1.3 miliona pacijenata. UN procenju da od AIDS-a boluje ukupno 6.5 miliona ljudi.\nVašington Post prenosi da će vlasnici popularnih Apple-ovih muzičkih plejera IPod sada, zahvaljujući novom softveru, moći da regulišu i maksimalnu jačinu zvuka. Novi softver je prenosi list - odgovor kompanije na sve češće pritužbe i sudsku tužbu koja okrivljuje Apple za gubitak sluha. Ova softverska aplikacija za iPod Nano i iPod sa video mogućnostima može se preuzeti besplatno.


Rasadnik mladih umetnika\nNa dvadesetoj učeničkoj likovnoj koloniji na izletištu Grzi kod Paraćina učestvuju najtalentovaniji osnovci iz jedanaest gradova Srbije\nNA Preobraženje se već dvadeset godina na Grzi, izletištu kod Paraćina, okupljaju najtalentovaniji osnovci iz Srbije, koji će slikati i razvijati talenat pod budnim okom svojih učitelja.\nNa samom startu manifestacije, danas će u paraćinskom Kulturnom centru, uz seču slavskog kolača, biti otvorena i retrospektivna izložba radova s prethodnih kolonija. Posle toga, tridesetak đaka osnovnoškolskog uzrasta iz 11 gradova Srbije otići će na Grzu, gde će raditi u tri radionice - slikarskoj, grafičkoj i ikonopisačkoj.\nPredsednik Organizacionog odbora Vojkan Ristić objašnjava da je trinaestoro učesnika iz drugih gradova izabrano na konkursu, dok su učesnici iz Paraćina došli iz mini-kolonija organizovanih ovog proleća.\n- Za dve decenija ova manifestacija iznedrila je mnogo umetnika i akademskih slikara, tako da smo rezultatima prezadovoljni - kaže Ristić. - Učesnici nam se rado vraćaju, neki dolaze više puta, a ovo je naš dvodecenijski doprinos razvoju likovne kulture mladih ne samo u opštini Paraćin.\nU idiličnom krajoliku izletišta Grza, podno Kučajskih planina, likovni talenat, uz pomoć mentora, razvijaće đaci iz Mladenovca, Beograda, Smedereva, Ćuprije, Leskovca, Vranjske Banje, Rakovice, Vrbasa i Paraćina. Sa učenicima će biti i nekadašnji polaznici a sadašnji likovni pedagozi i studenti umetnosti.\nOranizator ove velike likovne kolonije je biblioteka "Dr Vićentije Rakić", ustanova koja je središte brojnih obrazovnih i kulturnih manifestacija u gradu na Crnici.


Selaković: Potencijali za unapređenje saradnje sa Belorusijom\nOktobar 13, 2021 10:22\nMinistar spoljnih poslova Srbije Nikola Selaković sastao se danas sa zamenikom ministra spoljnih poslova Belorusije Sergejom Alejnikom sa kojim je razgovarao o bilateralnim odnosima i potencijalima za unapređenje saradnje dve zemlje.\nSelaković je konstatovao da se odnosi dve zemlje baziraju na iskrenom tradicionalnom prijateljstvu, kulturnoj, istorijskoj i verskoj bliskosti, te da se bilateralna saradnja uspešno razvija, ali i da postoje brojne oblasti gde nisu iskorišćeni svi potencijali.\nKako je naveo, naš interes je održavanje redovnih susreta na visokom i najvišem nivou.\nU saopštenju ministarstva navodi se da su Selaković i Alejnik, takođe, dogovorili intenziviranje saradnje dva ministarstva i održavanje političkih konsultacija do kraja godine.\nSelaković je zahvalio Belorusiji na, kako je kazao, čvrstoj i bratskoj podršci i politici nepriznavanja jednostrano proglašene nezavisnosti tzv. Kosova, kao i na protivljenju učlanjenju Prištine u međunarodne organizacije.


Grčka policija presrela osam sumnjivih paketa Bijeljina NET\nGrčka policija presrela osam sumnjivih paketa\nATINA – Grčka policija presrela je danas osam sumnjivih paketa u centru za razvrstavanje pošte u Atini, nakon otpremanja pošiljke sa eksplozivom pronađene u središtu MMF-a u Parizu i njemačkom Ministarstvu finansija.\n“Osam sumnjivih paketa koji su bili adresirani na osobe u evropskim zemljama locirani su i konfiskovani”, navodi se u saopštenju policije, u kome se ne precizira na kome su pisma upućena, prenosi Rojters.\nKako se navodi, izvor blizak službama bezbjednosti otkrio je da su paketi bili namijenjeni ekonomskim institucijama i kompanijama u različitim zemljama EU.\nVlasti su bili obazrive nakon ta dva paketa sa praškastim eksplozivom koji se provukao kroz provere prošle nedjelje.\nSmatra se da iza tih napada stoji grčka urbana gerilska grupa koja je slala pisama bombe ambasadama u Atini i evropskim liderima 2010. godine.\nThe post Grčka policija presrela osam sumnjivih paketa appeared first on Cafe.ba.


Za osnivanje Kreditno-garantnog fonda 10,4 miliona eura – Bankar.me\nZa osnivanje Kreditno-garantnog fonda 10,4 miliona eura\nNovember 6, 2021 Članci, CRNA GORA, FINANSIJE, SVE VIJESTI Leave a comment\nVlada je na posljednjoj sjednici donijela zaključak o osnivanju Kreditno-garantnog fonda (KGF), za čiji će se osnovni i obrtni kapital, odnosno budžet u 2022. godini – kada bude osnovan – izdvojiti 10,4 miliona eura.\nOsnivanje ove institucije rezultat je polugodišnjih aktivnosti Vlade i saradnje sa Evropskom bankom za rekonstrukciju i razvoj i Evropskom unijom, koji su kao vid podrške za mala i srednja preduzeća u našoj zemlji namijenili jedan od grantova pretpristupne pomoći IPA.\nNaime, projekat „Unapređenje preduzetništva kroz naprednu savjetodavnu podršku i informacione servise“ krajem juna ove godine „izrodio“ je 1,75 miliona eura zajedničkih ulaganja EU i Vlade, od čega je 1,4 miliona eura predviđeno za realizaciju zajedničkih aktivnosti EBRD i Ministarstvo ekonomskog razvoja u dijelu pomoći mikro, malim i srednjim preduzećima. Može se zaključiti da je to bio uvod u osnivanje nove finansijske institucije koja bi – prema projekcijama Vlade – trebalo u narednih pet godina da pomogne u obezbjeđivanju kredita vrijednih 220 miliona eura.\nKao razlog za osnivanje još jedne državne finansijske institucije – pored Investiciono-razvojnog fonda – navodi se visok procenat od 99,8 odsto ukupnom broju firmi, odnosno 37.200 mikro, malih i srednjih preduzeća sa sjedištem u Crnoj Gori.\n„Sklonost banaka ka riziku da nastave i povećaju kreditiranje MMSP-a nakon pandemije kovid-19 je ograničena, pozivajući na Vladine podsticaje za kreiranje mogućnosti kreditiranja. Iako Vlada može podsticati finansiranje MMSP kroz postojeće aranžmane sa međunarodnim finansijskim institucijama, nastoji se uspostaviti dugoročni finansijski instrument u obliku KGF-a, koji će stimulisati fazu oporavka i koristiti kao instrument adekvatnog ublažavnja za sve potencijalne probleme u budućnosti izazvane ekonomskim šokovima“, ističe se u dokumentu Vlade, te dodaje da je KGF „osmišljen kao stabilna, nezavisna i održiva istitucija“.\nPojednostavljeno, Vlada će umjesto različitog vida pomoći i podsticaja iz budžeta, obezbjeđivati kredite kod banaka za koje MMSP ne mogu da garantuju otplatu. Ali, nakon dugoročnih posljedica pandemije kovid-19 u našoj zemlji, a i mnogo šire, teško se sada može govoriti o sigurnim vraćanjima dugova bilo kojeg iznosa.\nIz Vlade preciziraju kako će „KGF podržati nacionalnu ekonomiju sa 220 miliona eura, odnosno 6.000 dodijeljenih kredita za preduzetnike, mikro i mala preduzeća“.\n„Projekcija je da će svaka nova investicija od 20.000 eura značiti otvaranje novog radnog mjesta“, što bi značilo da će za pet godina ovim novcem biti kreirano 11.000 novih radnih mjesta.\nPrema Vladinim zvaničnicima, sedam komercijalnih banaka, dvije lizing, tri mikrofinansijske institucije i Centralna banka Crne Gore saglasne su da će se osnivanjem KGF „prevazići prepreke i stimulisati kreditiranje širokog spektra“, te se nadaju da će njihovim osnivanjem proširiti bazu klijenata.\n„Finansijske institucije očekuju najveću podršku KGF za finansiranje klijenata koji nemaju dovoljno sredstava obezbjeđenja, imaju ograničenu kreditnu istoriju, startapove, preduzeća u vlasništvu žena i projekte u poljoprivredi, IT i drugim oblastima inovacija“, konstatuje se u Vladinom dokumentu.\nPredstoji usvajanje predloga već pripremljenog Zakona o osnivanju KGF, nakon čega će biti i formalno osnovana ova kompanija. S obzirom na to da 70 predloga zakona već čeka poslanike, a da će naredna sjednica početi 12. novembra, vjerovatno će se taj dokument naći na dnevnom redu naredne godine.\nZa cijeli ovaj posao ministra eknomskog razvoja Jakova Milatovića i ministra finansija i socijalnog staranja Milojka Spajića konsultovali su odabrani savjetnici firme Crimson Capital Corporation (čije je jedno od sjedišta u Atlanti u SAD, a još dva se nalaze u Skoplju i Prištini). Njih dvojica će takođe, prema zaduženjima koja je potpisao premijer Zdravko Krivokapić, imati zadatak da što prije potpišu ugovor o grantu sa EBRD-om i ovom konsultantskom grupom.\nPrevious Australija, Kina, Japan i Indija odbile da ugase termoelektrane na ugalj\nSljedeći Podgoričanin Jovan Jovančević u timu Amazona\nKreditno-garantni fond i IRF unaprijediće položaj žena u ekonomiji\nMilatović: Kreditno-garantni fond biće dugoročni partner privredi na putu razvoja


Radovi na projektu „HE Dabar“ u punom jeku | ENERGETIKArs.com\nNalazite se na Home » Hidroenergija » Radovi na projektu „HE Dabar“ u punom jeku\nRadovi na projektu „HE Dabar“ u punom jeku\nObjavljeno: 11:15, 13. октобра 2013.\nTREBINJE, Radovi na realizaciji projekta „HE Dabar“, jednog od najvećih gradilišta u regionu, odvijaju se predviđenom dinamikom – pristupni putevi su skoro urađeni, a sljedeće godine počeće i radovi na tunelu, izjavila je direktor Elektroprivrede Republike Srpske /ERS/ Branislava Milekić.\nMilekićeva naglašava da su u toku radovi u vrijednosti od oko 30 miliona maraka i precizira da su pristupni putevi u natpolovičnoj većini završeni, te ugovoreni radovi za vodosnabdijevanje, dalekovod i trafostanice.\n„Tokom ovih radova bilo je određenih prepreka na koje se nije računalo, ali se oni, ipak, odvijaju neometano i kako je planirano, a manja kašnjenja nastojimo nadomjestiti u narednim koracima“, kaže Milekićeva i napominje da se ovih dana završava kompenzacioni bazen, odnosno da je potrebno samo montirati opremu.\nKada je riječ o izradi glavnog projekta, Milekićeva ističe da je u toku njegova realizacija, te da se nastoji da on bude završen do januara sljedeće godine.\n„Imamo završen i dio projekta koji se odnosi na tunel koji je na kritičnom putu. Očekujemo da će biti završen prije roka za završetak glavnog projekta da bi se moglo pristupiti pripremi tenderske dokumentacije“, objašnjava Milekićeva, koja očekuje da će do kraja 2014. godine početi radovi na tunelu, koji se gradi za potrebe hidroelektrane.\nDirektor „HE Dabar“ Radivoje Bratić pojašnjava za Srnu da se trenutno radi asfaltiranje na dionici od Divina do Zovog dola, na putu Bileća- Nevesinje, gdje je probijeno 20 kilometara novog puta od čega je desetak ostalo još neasfaltirano.\n„Pristupnih puteva je oko 34 kilometra i uglavnom na sve putne pravce uvedeni su izvođači“, kaže Bratić i dodaje da se istovremeno polažu cijevi za vodosnabdijevanje, te postavlja optički kabl. On smatra da će, ukoliko vremenske prilike to budu dozvolile, pripremni radovi biti završeni u maju sljedeće godine.\nKada je u pitanju cijena za ove radove, Bratić ističe da su postignute cijene na tenderu znatno manje nego što su planirane projektom.\nDirektor „HE Dabar“ kaže da su na području opština Bileća i Berkovići riješeni imovinski odnosi i da su isplaćena sredstva vlasnicima.\nGovoreći o glavnom projektu, Bratić je pojasnio da su radovi ugovoreni prije dva mjeseca, te da je rok za njegovu izradu 12 mjeseci, dok će projekat za tunel biti završen u januaru 2014.\nNakon što je ovih dana obišao radove, direktor Direkcije za proizvodnju u „Elektroprivredi Srpske“ Ilija Tamindžija izrazio je zadovoljstvo dinamikom radova koji se izvode za potrebe „HE Dabar“ koja se gradi u sastavu projekta „Gornji horiozonti“.\nOn je izrazio zaadovoljstvo što će, zahvaljujući probijanju trase puta, putni pravac Nevesinje – Bileća biti skraćen za oko 30 kilometara u odnosu na postojeći preko Gacka.\n„Ovaj dio Hercegovine godinama je bio taoc projekta ‘Gornji horozonti’ čija se realizacija čeka više od tri decenije. Svaki projekat koji je bio u interesu lokalnog stanovništva bio je izgovor da se ne radi zbog toga što će se raditi ‘Gornji horizonti’, jer je u okviru tog projekta planirana infrastruktura“, kaže Tamindžija.\nPrema njegovim riječima, Nevesinje će ovim projektom dobiti kvalitetne optičke veze što nije bilo u planu ranije.\nOsnovnom koncepcijom hidroenergetskog korišćenja voda „Gornjih horizonti“ predviđena je izgradnja tri hidroelektrane – Dabar, Nevesinje i Bileća.\nPrva i najznačajnija u cijelom sistemu je „HE Dabar“. Sedamdeset odsto osnivačkog kapitala za koncesiono preduzeće „HE Dabar“ obezbjeđuje ZP „Hidroelektrane na Trebišnjici“, a 30 odsto Elektroprivreda Srpske.\nNakon osnivanja preduzeća „HE Dabar“ urađeno je niz aktivnosti u cilju dobijanja odobrenja za građenje. Za „HE Dabar“ obezbijeđeni su lokacijski uslovi i dobijena je ekološka dozvola.\nProcjenjuje se da bi se realizacijom „HE Dabar“, instalisane snage oko 160 megavata, godišnje mogao proizvesti oko 251 gigavat-časova električne energije, bez nizvodnih efekata.\nPrema ranijim najavama, „HE Dabar“ će na mreži biti početkom 2017. godine, a studija izvodljivosti je pokazala da će izgradnja ovog giganta biti najisplativiji projekat podsistema „Gornji horizonti“, ne samo zbog proizvodnje električne energije, već i zbog toga što će voda biti dodatno prerađivana i proizvođena električna energija.\nProjekat obuhvata i izgradnju kanala za navodnjavanje Nevesinjskog, Dabarskog i Fatničkog polja, kao i izgradnju sistema za vodosnabdijevanje svih naselja u okruženju, čime bi bio trajno riješen problem dovođenja vode za piće na ovom području.\nOvaj elektroenergetski objekat, za čiju je izgradnju potrebno obezbijediti oko 176 miliona evra, biće finansiran iz kreditnih sredstava /75 odsto/ i vlastitih sredstava osnivača /25 odsto/. Srna


Kineska ulaganja najveća u Britaniji, Nemačkoj, Italiji… – ProSrpski Portal\nKineska ulaganja najveća u Britaniji, Nemačkoj, Italiji…\nKineske investicije u državama Evropske unije su naglo porasle u poslednjih deset godina, a Evropska komisija (EK) je nedavno Kineze nazvala “sistemskim rivalom” i “strateškim konkurentom”, prenosi BBC. Evropska unija je uvela novi mehanizam nadzora nad stranim investicijama, kako bi mogla da reaguje ukoliko proceni da strane investicije mogu naškode bezbednosti zemalja članica. Prema izveštaju EK, trećina ukupne imovine EU je u rukama stranih kompanija, a 9,5 posto kompanija u Evropi ima vlasnike sa sedištem u Kini, Hong Kongu ili Makau, prenosi portal Seebiz.PROČITAJTE JOŠ – KINEZI STIŽU POD APENINE: Novi italijanski prst u oko Briselu Reč je o značajnom rastu u odnosu na 2007. godinu kada je taj udeo iznosio tek 2,5 odsto, mada je ukupno u kineskim rukama i dalje srazmerno mali deo evropskog biznisa. Poređenja radi, na kraju 2016. godine, Amerikanci i Kanađani kontrolisali su 29 posto kompanija u EU.PROČITAJTE JOŠ – Kinezi finansiraju najduži podmorski tunel na svetu Kineska ulaganja u Evropi su do sada dostigla svoj vrhinac 2016. godine kada su iznosila 37,2 milijarde evra, nakon čega je usledilo usporavanje. “To je uglavnom rezultat strožih kontrola nad kapitalom koji dolazi iz Kine, ali i promene u globalnoj političkoj atmosferi kada su u pitanju investicije Kineza”, objasnila je za BBC Agata Krac iz Rodijum Grupe.Foto Tanjug/Ap A gde Kinezi najviše investiraju? Iako su nedavnu posetu velike kineske delegacije popratile i vesti o bujanju kineskih ulaganja i ambicija u Hrvatskoj, prema analizi Rodijum Grupe, Hrvatska nije ni u prvih deset država u koje Kina najviše uliva svoj kapital. Od 2000. do 2018. godine najviše su uložili u najveće evropske ekonomije poput Ujedinjenog Kraljevstva, Nemačke, Italije i Francuske. Na lestvici top 10 našle su se i Holandija, Finska, Švedska, Portugalija, Španija i Irska. Pritom Kinezi, prema prošlogodišnjoj analizi “Blumberga”, u svom vlasništvu drže ili imaju vlasničke udele u četiri evropske vazduhoplovne luke, šest pomorskih luka i 13 fudbalskih klubova. Ipak, ne sme se zaboraviti ni novi veliki kineski program “Put svile”, poznat i kao Inicijativa “Jedan pojas, jedan put” u okviru kojeg Kinezi planiraju velike investicije u evropsku infrastrukturu kako bi se ojačale trgovinske veze između Kine i Evrope. Ulažu takođe u Srbiju, Bosnu i Hercegovinu i Severnu Makedoniju, navodi se u tekstu.\nBritaniji Italiji Kineska Najveca Nemačkoj ulaganja\nMinistarka za Parlament podnela ostavku zbog „bregzita“\nATP kup: Hrvatska blizu četvrtfinala


Napoli pazari u Francuskoj - Sportske.net\nNapoli pazari u Francuskoj\nIzgleda da se Mauriciju Sariju dopao ofanzivac Bordoa.\nTotenhem ponudio 25 miliona funti za veznjakaEverton najbliži "Kopljaniku"Neka krene borba za Mitra, ovo su zainteresovani klubovi!Ode Kirikeš u TurskuBenitez kupuje provereno - Njukasl pazari u Napoliju?\nKako prenosi francuski "Sport24" Napoli je zainteresovan za talentovanog fudbaler "Žirondinaca" Adama Unasa.\nOvaj 20-godišnji ofanzivni vezista iz Alžira je pod ugovorom sa Bordoom do 2021. godine, ali francuski mediji navode da je dogovor između Napolitanaca i francuske ekipe na pomolu.\nU sezoni za nama je mladi Unas odigrao 30 mečeva za Bordo, postigao je i četiri pogotka.\nOn je upisao i dva nastupa u U20 selekciji Francuske, ali će najverovatnije braniti boje Alžira u seniorskoj selekciji, kako je već dobio poziv da nastupi za njih, a bio je i u selekciji za utakmicu kvalifikacija za Svetsko prvenstvo protiv Nigerije, ali još uvek nije upisao zvaničan nastup.


Ministar spoljnih poslova Srbije Ivica Dačić izjavio je noćas da predstavnici zapadnih zemalja sugerišu Srbiji da „spusti ton“ na Savetu bezbednosti UN i upitao da li se takvi saveti daju samo Beogradu ili i Prištini.\n„Vi znate da pred svaku sednicu Saveta bezbednosti sa raznih strana, iz Velike Britanije i SAD dolaze odredjene sugestije da nastupamo s pomirenjem, da sputimo ton. Da li vi te savete dajete samo nama ili i Prištini“, rekao je Dačić posle rasprave ambasadora nakon izveštaja generalnog sekretara UN o Kosovu.\n„Zamolio bih predstavnike Velike Britanije, SAD i EU da kada govore s predstavnicima Srbije uoči ovakvih sednica da imaju u vidu da Srbija ne može biti vreća za udaranje od strane predstavnika kosovskih institucija“, rekao je Dačić.\nDačić je povodom oštrog nastupa kosovske ambasadorke u SAD Fljore Čitaku rekao da „koliko god Srbija pokušava da pruži ruku, mi nemamo kome da je pružimo“.\n„Kakve sad veze Srbija ima s vašim problemima u Prištini. Kakve veze ima Srbija što ne možete da održite jednu sednicu parlamenta bez suzavca. Srpska delegacija je tamo najkonstruktivnija“, rekao je Dačić.\nOn je rekao da Čitaku deli lekcije Srbiji povodom svedoka na sudjenjima a da zna „šta se desilo svedocima u slučaju Haradinaj pred Haškim tribunalom“.\n„Dobro znate koliko je srpskih istorijskih i verskih spomenika na Kosovu. Šta hoćeteda kažete? Da 200.000 Srba ne treba da se vrati na Kosovo“, rekao je Dačić.\n„Članovi Saveta bezbednosti, vaše je da li ćete to da priznate, ali vas upozoravam da to što se desilo nama, može da se desi svakom od vas“, rekao je Dačić. Odgovarajući Dačiću Čitaku je ponovila je da se Kosovo ne plaši suočavanja sa prošlošću.\n„Bio je rat u kojem su se desile užasne stvari ali se nikada ne može staviti znak jednakosti izmedju državno sponzorisnaog zločina i pojedinačnih akcija i u tome to je razlika. Spremni smo da se suočimo sa sopstvenom prošlošću i nadamo se da će i Srbija to uskoro moći, rekla je Čitaku.\nOdgovarajući na Dačićeve navode o jednostrano proglašenoj nezavisnosti Kosova Čitaku je rekla da je Medjunarodni sud pravde dao mišljenje „koje je jasno i nedvosmisleno – da je Kosovo imalo pravo da proglasi nezavisnost“ i da je slučaj „sui generi“.\n„Uverevam vas da želimo da primenimo svaki sporazum postignut u Briselu, ali ne po cenu funkcionalnosti naše države i to je ono što je sugerisala presuda Usravnog suda,“ dodala je.\nOna je naglasila da je Kosovo za pomirenje, ali, dodala je, „pomirenje se ne može graditi na negiranju, već samo ako možemo uspravno pogledati u prošlost a da je se ne plašimo“.


Jedinstvena podrška politici demokratskih promjena, politici jačanja države i realizaciji strateških ciljeva Bosne i Hercegovine predstavljaju vjetar u leđa pobjedi ideje demokratske, pravne i evropske Bosne i Hercegovine na nadolazećim Općim izborima i dr. Denisa Bećirovića kao kandidata ujedinjene opozicije\nGeneral Sefer Halilović, predsjednik Bosanskohercegovačke patriotske stranke (BPS) i prvi načelnik Glavnog štaba Armije Republike Bosne i Hercegovine, dao je punu podršku kandidaturi dr. Denisa Bećirovića za člana Predsjedništva Bosne i Hercegovine, saopštili su iz SDP-a.\n– Prilikom sadržajnog i otvorenog razgovora, dr. Denis Bećirović je izrazio zahvalnost generalu Haliloviću na svemu što je učinio u časnoj i herojskoj borbi za očuvanje države Bosne i Hercegovine i istaknuo da mu je izuzetna čast da njegovu kandidaturu podržava prvi ratni komandant Armije Republike Bosne i Hercegovine koji je bio jedan od organizatora otpora agresorima na Bosnu i Hercegovinu, te kao takav spada u red najzaslužnijih ljudi za odbranu i opstanak naše domovine, poručili su.\nIz SDP-a kažu kako je podrškom BPS-a kandidaturi dr. Denisa Bećirovića broj političkih stranaka koje podržavaju ovog kandidata je povećan na deset, što predstavlja pozitivan presedan u političkoj historiji naše zemlje, ali i još jedan dokaz ogromne energije, masovne podrške i želje ljudi za promjenom postojećeg stanja.\n– Jedinstvena podrška politici demokratskih promjena, politici jačanja države i realizaciji strateških ciljeva Bosne i Hercegovine predstavljaju vjetar u leđa pobjedi ideje demokratske, pravne i evropske Bosne i Hercegovine na nadolazećim Općim izborima i dr. Denisa Bećirovića kao kandidata ujedinjene opozicije.\n– Bećirović i Halilović su na sastanku, između ostalog, istaknuli da je nužan jedinstven, odlučan i sistematičan odgovor trenutnom stanju beznađa, nesposobnosti i bezidejnosti s jedne strane, te kontinuiranih, sistematičnih udara na Bosnu i Hercegovinu i njenu nezavisnost, suverenitet i teritorijalni integritet s druge strane, stoji u saopćenju.\n#denis bećirović#Sefer halilović\nDenis Bećirović razgovarao sa građanima Kiseljaka i Kreševa


Muzika i veštačka inteligencija: YouTube kanal za AI Death Metal - Radio Košava\nMuzika i veštačka inteligencija: YouTube kanal za AI Death Metal\n„Lažni bend“ Dadabots razvila su dva muzička tehnologa, a u želji da dokažu da neuralne mreže mogu da se bave kreativnim poslovima i prave razlike između muzičkih žanrova.\nTako Dadabots već meseca dana neprestano emituje AI muziku preko svog YouTube kanala, a sadržaji nastaju tako što neuralne mreže samostalno procenjuju kako bi death metal trebalo da zvuči.\nTako softver ojačan deep learning sistemima stoji iza ovog lažnog benda, a neuralne mreže muzičke obrasce uče na osnovu velikih količina unetih podataka, kako bi mogle da predvide koji se muzički obrasci najčešće javljaju na određenim mestima.\nIako muzika ne zvuči potpuno „ljudski“, a najviše zbog toga što su vokali tek izobličeno deklamovanje nasumičnog teksta, neke instrumentalne sekvence su prilično uverljive, te često izvedene na način koji ljudski muzičari ne bi mogli lako da dostignu.\nTako su instrumentali prilično uverljivi, a posebno onom delu publike koji nema „trenirano uho“, te kreatori benda planiraju da u numere ubuduće uključe i lažne interakcije sa publikom kako bi izvedbe postale još realnije.\nLaptop sa šest najopasnijih malvera prešao milion dolara na aukciji\nLaptop koji sadrži šest najopasnijih malvera – WannaCry, BlackEnergy, ILOVEYOU, MyDoom, SoBig i DarkTequila – i koji se prodaje kao umetničko delo pod nazivom “The Persistence of Chaos“.Pojavio se 16. ...\nApple je zvanično objavio brojeve modela za iPhone 11, iPhone 11 Max i iPhone XR2, koji nose oznake A2111, A2160, A2161, A2215, A2216, A2217, A2218, A2219, A2220, A2221 i A2223, ...\nJužna Koreja: Evolucija kao inspiracija za vojne robote\nVojni roboti koji podražavaju ponašanje zmija, ptica i insekata podsećaju na scene iz serije “Black Mirror“, a eksperti tvrde da su baš oni budućnost vojne robotike.Roboti koji podražavaju ponašanje životinja ...


MUP raspisao konkurs za SAJ, prvi put primaju civile - juGmedia\nMUP raspisao konkurs za SAJ, prvi put primaju civile\nMinistarstvo unutrašnjih poslova je raspisalo javni konkurs za pohađanje selekcione obuke za Specijalnu antiterorističku jedinicu (SAJ) na koji, po prvi put u 40 godina dugoj tradiciji postojanja jedinice, mogu da konkurišu građani Srbije koji nisu pripadnici MUP-a.\nUkupno 15 najboljih kandidata koji prođu selekcionu obuku postaće deo te specijalne jedinice policije, saopštio je MUP.\nPravo učešća na konkursu imaju državljani Srbije, koji su punoletni i nisu stariji od 24 godine, imaju prijavljeno prebivalište na teritoriji Beograda, završenu najmanje srednju školu, vozačku dozvolu B kategorije i nisu osuđivani.\nObrazac prijave i neophodnu dokumentaciju, koju je potrebno podneti uz prijavu, kao i sve druge informacije u vezi sa konkursom, zainteresovani kandidati mogu preuzeti sa sajta MUP-a.\nPrijave na konkurs se mogu podneti do ponedeljka, 10. juna, na adresu Ministarstvo unutrašnjih poslova, Sektor za ljudske resurse, Bulevar Zorana Đinđića 104, Novi Beograd sa naznakom – „Za javni konkurs za radno mesto ‘specijalac’“.\nLeskovački srednjoškolac Nikola Marković najbolji u Srbiji u energetskoj elektronici\nIsplaćen novac za porodilje\nPočinje izgradnja kolektora otpadnih voda\nVRANJE - Javno preduzeće „Vodovod“ iz Vranja, potpisalo je ugovor sa firmom „Jedinstvo“ iz Užica, o izgradnji tri kolektora otpadnih voda…\nLESKOVAC - Najveći problem hladnjačara iz leskovačkog kraja je nepostojanje mogućnosti da prošire svoje proizvodne kapacitete, a realna potreba za…


Soul Society: Koncert u čast Robertu Glasperu - Dan u Beogradu\nNaslovna » Izlasci » Muzika » Koncerti » Soul Society: Koncert u čast Robertu Glasperu\nNeko drugi 15. novembar 2017. Koncerti Postavite komentar\nEkipa talentovanih muzičara i pevača domaće scene svojim eksperimentom ozvučiće ostale dobro poznate numere ovog umetnika. Publici će i između ostalog predstaviti pesme sa albuma „Black Radio“ protkanog najistaknutijim glasovima savremene soul/jazz/rnb scene (Lalah Hathaway, Bilal, Jill Scott, Erykah Badu, Ledisi).\nOni koji će odati autentični omaž ovom umetniku jesu upravo oni muzičari koji grade i neguju zvuk inspirisan Glasperovim stvaralaštvom, a to su:\n• Katarina Kočetova i Aleksandar Grujić – klavir,\n• Bogdan Đurđević – bubnjevi,\n• Milena Jančurić – flauta,\n• Ivan Radivojević – truba,\n• Marko Ćurčić – bas,\n• Ilija Mihailović, Gorica Šutić i Milica Dobrić – vokali.\nNajveća savremena džez zvezda Robert Glasper konačno stiže u Beograd i sa svojim triom 22. i 23. novembra nastupiće na festivalu Musicology. Glasper će održati i radionicu posvećenu džezu i muzičkoj industriji.\nNaredne nedelje, Robert Glaser će iskoristiti dvodnevni boravak u Beogradu, kako bi sa našim mladim muzičarima i onima koji se tako osećaju, podelio iskustva svoje bogate karijere, otkrio im trikove i tajne u koje je pronikao baveći se muzikom i muzičkom industrijom.\nRadionica sa Robertom Glasperom će se održati 23. novembra u klubu Bitefartcafe.\nIdeja koncertnog serijala Musicology je da, osim što pruža priliku publici da čuje izvođače koje je teško čuti u zemlji i regionu, omogući muzičarima i mladima koji žele da se bave muzikom da pohađaju kreativne i interaktivne radionice sa izvođačima koji nastupaju.\n– Želimo da u mladima probudimo kreativnu misao i pružimo im opciju da čuju i nauče nešto novo i drugačije u sopstvenoj zemlji, kao i da sopstvenim angažovanjem i nesputanim istraživanjem stvore nešto što izlazi iz okvira i kalupa muzike sa naših prostora. Musicology je tako svojevrsna škola muzike, sa ciljem da mladima donese nešto potpuno novo. Oni najčešće formalno muzičko obrazovanje traže van granica naše zemlje, a cilj ovih radionica je da omogućimo muzičarima da i u sopstvenoj zemlji uče i to od nekih od trenutno najcenjenijih muzičara – kaže direktor festivala Miša Relić.\nUlaznica za Robert Glasper Belgrade Experiment košta 300 dinara. (danubeogradu.rs)\nTagoviizlasci jazz klub soul society koncerti musicology muzika robert glasper\nPrethodni Izložba „Krenuo sam davno“ posvećena Delči\nSledeći 61. CACIB Beograd na Beogradskom sajmu


Komšić: Verujem da će Dodik poštovati ono što je potpisao - Sputnjik Srbija\n14:59 20.01.2019 (osveženo 15:02 20.01.2019) Preuzmite kraći link\nPovodom izjava predsedavajućeg Predsedništva BiH Milorada Dodika o isključivanju pitanja NATO-a iz agende spoljne politike BiH, oglasio se drugi član Predsedništva BiH Željko Komšić, koji je rekao da Dodik u istu ravan pokušava da stavi institucionalne odluke i političke stavove.\nDodik je u subotu ponovio da je sastanak u Briselu sa čelnim ljudima Evropske unije ranije dogovoren, te da će biti iskorišćen za razgovore o evropskom putu BiH o kojem postoji konsenzus, ali nikako za priču o NATO integracijama.\n„To je ista ona logika kojom se vodi kada kaže da će mu, zbog promena koje su se u međuvremenu desile u SAD, biti ukinute sankcije. Jer sankcije koje su mu uvedene, nisu bile trenutni politički stav pojedinaca, već su donete na nivou institucija države“, smatra Komšić, prenosi portal „Kliks“.\nKomšić ponavlja da je jasno da se iznad svega traži poštovanje odluka, a ne poštovanje stavova.\n„Međutim, ja verujem da će gospodin Dodik pokazati jednu dozu ozbiljnosti koja priliči političaru kao što je on i poštovati ono što je potpisao“, poručuje Komšić.\nOn dodaje da bi Dodik, ako se poziva na poštovanje zakona o imenovanju mandatara za Savet ministara BiH, trebalo da zakazuje sednice Predsedništva.\nŽeljko Komšić, region


"Dani vina" u Delta Cityju - Dan u Beogradu\nNaslovna » BG svaštara » „Dani vina“ u Delta Cityju\nAh Neša 7. juni 2012. BG svaštara Postavite komentar\nManifestacija „Dani vina“, u organizaciji Pero art centra, biće održana od 8. do 10. juna u Delta Cityju.\n„Dani vina“ je promotivna i prodajna manifestacija, koja će okupiti porodične i tradicionalne vinarije i vinare iz zemlje i inostranstva. Među izlagačima naći će se vinarije – „Zvonko Bogdan“, „Adžić“, „Pusula“, kao i vinari Savo Jojić, Tihomir Timotijević, Miodrag Rajković i mnogi drugi.\nUz mnoštvo propratnih aktivnosti, posetioci će imati priliku da se upoznaju sa procesom proizvodnje vina, da ih degustiraju i da razgovaraju sa proizvođačima i vinarima.\nU okviru manifestacije, biće održana promocija knjige „Vina Srbije“, novinara, scenariste i izdavača Slavomira Vojinovića. (danubeogradu.rs)\nTagovibg svaštara delta city dub manifestacija vino\nPrethodni Rundek na Kalemegdanu, 15. juna\nSledeći XII Kup grada – Trofej Beograda 2012 u badmintonu


Hakerski napad na servere gradskih uprava i nekoliko drugih javnih službi u Novom Sadu – Gerila\nGerila > Društvo > Hakerski napad na servere gradskih uprava i nekoliko drugih javnih službi u Novom Sadu\nobjavljeno na Mar. 04, 2020 u 3:08 pm 04/03/2020\nGrad Novi Sad odbio je da hakerima koji su preuzeli i zaključali informacioni sistem Javnog komunalnog preduzeća Informatika plati otkupninu u bitkoinima, zbog čega je ostao bez podataka građana, nezvanično saznaje 021.rs.\nTaj portal prenosi da još nije poznato šta je od podataka nestalo, kao ni šta će se desiti sa informacijama o dugovima građana za komunalne usluge, poreskim prijavama, građevinskim dozvolama…\nIsti izvori navode i da radnici gradske uprave čekaju uspostavljanje novog sistema kako bi dobili svoje plate, kao i da će zaposleni u gradskim firmama verovatno ponovo ručno unositi podatke u baze, obzirom da većina dokumentacije koja je nestala postoji u papiru ili drugim ustanovama čiji sistemi nisu zaraženi.\nDa podsetimo, sistemi gradskih uprava koje održava Informatika su napali hakeri, zbog čega zaposleni nisu mogli da pristupe svojim službenim i-mejlovima.\nHakeri su za vraćanje informacionih sistema tražili 50 bitkoina (oko 400.000 evra po sadašnjim cenama), ali su kasnije snizili cenu otkupnine na 20 bitkoina.\nGradonačelnik Novog Sada je kasnije za RTS izjavio da nadležni neće platiti otključavanje podataka i bekapa, obzirom da “ne zna kako bi to platili”, odnosno kako bi to pravdali u budžetu.\nMeđutim, od jutros se oglasilo I Javno komunalno preduzeće Informatika iz Novog Sada koje je saopštilo da od jutros ponovo rade naplatna mesta tog preduzeća, jer su pokrenuli nov informacioni sistem, nakon prekjučerašnjeg hakerskog napada.\n“Od juče radi i Uprava za urbanizam i gradjani su mogli da nastave sa procedurama koje su bile u zastoju. Do kraja dana rad nastavlja i Gradska poreska uprava”, navela je Informatika u saopštenju.\nDodali su da se radi i na uspostavljanju sistema Predškolske ustanove, koji će od sutra uobičajeno raditi, dok će do petka ponovo proradsiti i video-nadzor Grada Novog Sada.\n“Nisu tačne tvrdnje pojedinih medija da su ugroženi lični podaci gradjana jer njihovo čitanje i korišćenje nije ni bilo meta napada, a i nalaze se na drugim platformama”, tvrdi Informatika.


Netanjahuovi koalicioni partneri odbacili kompromis, mogući izbori - Izazov\nNetanjahuovi koalicioni partneri odbacili kompromis, mogući izbori\nNovi magazin 11. marta 2018. 18:57\nVerske partije koje su u koalicionoj vladi premijera Izraela Benjamina Netanjahua odbacile su danas predloženi kompromis o zakonu o oslobađanju od služenja vojnog roka, za šta su zainteresovane, što je još više povećalo izglede za održavanje prevremenih izbora.\nUltraortodoksni Jevreji koji pohađaju verske škole ne moraju da idu u vojsku, a članovi Netanjahuove vlade su se prepirali oko toga da li da se to izuzeće produži.\nLideri verskih partija su najavili da neće glasati za predlog budžeta za 2019. godinu ako takav zakon ne bude usvojen, dok su glavne sekularne partije u koaliciji zapretile da će je napustiti ako budžet ne bude usvojen.\nSavet mudraca Tore partije Agudat Jisrael odbacio je predlog zakona u najnovijem obliku. Dogodilo se to u vreme kada se Netanjahu suočava sa čitavim nizom optužbi za korupciju. Međutim, njegove pristalice su i dalje uz njega i njegova popularnost sudeći po anketama raste, navodi Asošiejted pres.


Milinković: "Ispražnjeni smo" - Sportske.net\nMilinković: "Ispražnjeni smo"\nTrener Partizana Zoran Milinković rekao je danas da su njegovi fudbaleri fizički i emotivno "ispražnjeni" posle utakmice sa Crvenom zvezdom.\nBjeković o Zvezdi: "Mrtav konj ne rita..."Nema Lige šampiona, al' se igra JSL!Nekadašnji Partizanovi asovi obradovali MioničaneIz Humske pitaju - Zašto se ćuti o penalu za Partizan?Kako rešiti problem huligana?\nPartizan će, ipak, pokušati da pobedi Jagodinu i naprave još jedan korak ka tituli.\n"Emotivno i fizički smo ispražnjeni posle derbija, što je normalno. Na raspored ne možemo da utičemo. Pokušaćemo da osvojimo tri boda i napravimo još jedan korak ka cilju, a to je titula", rekao je Milinković na konferenciji za novinare na stadionu Partizana.\nCrno-beli će se sutra u vanrednom, 25. kolu srpskog prvenstva sastati sa Jagodinom, četiri dana nakon remija bez golova u sa Zvezdom, posle čega je Partizan zadržao pet bodova prednosti u odnosu na "večitog" rivala.\n"Nema razloga za euforiju, još nismo osvojili titulu. Idemo utakmicu po utakmicu. Samo želim da moji momci nastave da ovako brane boje svog kluba, to je najvažnije", istakao je Milinković.\nOn je ocenio da je njegova ekipa mogla do boljeg rezultata u "večitom" derbiju.\n"Moglo je bolje u derbiju, možda je Partizan mogao i sa više da izadje iz te utakmice. Bili smo bliži pobedi, ali nikada nije lako pobediti Zvezdu. Ona je za nama i jedino o Jagodini razmišljamo i to kako da što bolje pripremimo tu utakmicu", kazao je Milinković.\nPartizan se nakon utakmice sa Zvezdom žalio na sudjenje Milorada Mažića, a klub je izdao i saopštenje ocenivši da su crno-beli oštećeni za penal.\n"Mažića izuzetno cenim, pokazao je veliki kvalitet nekoliko godina unazad. Ne bih da zvuči kao alibi, treneri to ne mogu da komentarišu, ali mislim da je stručna javnost ocenila da je bio penal", rekao je Milinković.\nLevi bek crno-belih Vladimir Volkov posebno je bio ljut na Mažića nakon derbija, rekavši izmedju ostalog da je arbitar "narcis" i "prepotentan". Milinković je stao u odbranu svog igrača.\n"Vlada nije nikog uvredio. Jednostavno, morate da razumete koliko emocija nosi derbi. Prosto, to je bilo spontano, verovatno pod utiskom meča. Ne znam šta bih više mogao da kažem na tu temu, možda je moglo da bude umerenije to što je rekao, ali u redu, sve je to bilo pod naletom emocija", rekao je trener Partizana.\nPartizan protiv Jagodine neće moći da računa na Nikolu Drinčića i Volkova zbog suspenzije, dok će svi ostali igrači biti na raspolaganju.\nMilinković je kazao da je Jagodina dobra ekipa, sa odličnim igračima.\n"Jagodinu izuzetno cenim, uprkos lošim rezultatima te ekipe. Sve nas poziva na oprez, malo i naše psihofizičko stanje, to što je treća utakmica sa njima u kratkom vremenskom periodu. Mogu da pomrse račune kada se to neko najmanje nada", kazao je Milinković.\nUtakmica će se igrati sutra od 18.30 na stadionu Partizana.


Košarac: Zahtjevi Srpske moraju biti uvaženi u međunarodnim oznakama za bezbjedna putovanja - Radio Brčko distrikta BiH\nPočetna/BiH/Košarac: Zahtjevi Srpske moraju biti uvaženi u međunarodnim oznakama za bezbjedna putovanja\nKošarac: Zahtjevi Srpske moraju biti uvaženi u međunarodnim oznakama za bezbjedna putovanja\nMinistar spoljne trgovine i ekonomskih odnosa u Savjetu ministara Staša Košarac pozdravio je napore nadležnih institucija na svim nivoima vlasti u BiH na usvajanju smjernica i protokola za bezbjedna putovanja u skladu sa preporukama Svjetskog savjeta za putovanja i turizam radi dobijanja međunarodne oznake za bezbjedna putovanja, poručivši da je naredne korake neophodno definisati u skladu sa ustavnim nadležnostima.\n“Insistiram na tome da u cijelom procesu budu ispoštovani zahtjevi Republike Srpske, Federacije BiH i Brčko distrikta, uvažavajući činjenicu da je sektor turizma primarno u njihovoj ustavnoj nadležnosti. Ministarstvo spoljne trgovine i ekonomskih odnosa ima isključivo koordinirajuću ulogu i neće preduzeti dalje korake bez pune saglasnosti ovih institucija”, naglasio je Košarac.\nOn podsjeća da je Ministarstvo spoljne trgovine i ekonomskih odnosa, u koordinaciji sa resornim entitetskim ministarstvima, obavijestilo predstavnike Svjetskog savjeta za putovanja i turizam da su nadležne institucije usvojile kovid 19 vodič i smjernice, nakon čega je potvrđeno da su preduzete aktivnosti u skladu sa preporukama ovog savjeta.\n“Prije zvaničnog korištenja oznake za bezbjedna putovanja neophodno je da se uvaže stavovi institucija Republike Srpske u pogledu samog izgleda oznake, budući da prvobitno predložena nije prihvatljiva i ne odražava ustavno uređenje BiH. Oznaka koja će se koristiti u Republici Srpskoj mora da sadrži obilježja Republike Srpske. O ovom uslovu informisaću i predstavnike Svjetskog savjeta za putovanja i turizam i tražiti da stav institucija Srpske bude u potpunosti ispoštovan”, poručio je Košarac.\nPrema njegovim riječima, dobijanje međunarodne oznake za bezbjedna putovanja značajan je korak u procesu oporavka turizma u BiH, koji trpi ogrgomne posljedice uzrokovane pandemijom kovida 19.\n“Institucije Republike Srpske, Federacije BiH i Brčko distrikta nadležne su za provođenje svih aktivnosti u vezi sa ovom oznakom i njihovi zahtjevi moraju biti uvaženi kako bi se usaglasili naredni koraci. Činjenica da su nadležne institucije usvojile smjernice i protokole Svjetskog savjeta za putovanja i turizam dobar je početak, ali postoje otvorena pitanja koja moraju biti usaglašena prije zvanične upotrebe oznake za bezbjedna putovanja. To se može riješiti isključivo uz uvažavanje stavova nadležnih institucija i poštovanje ustavnih nadležnosti”, zaključio je Košarac.\nMinistarstvo spoljne trgovine i ekonomskih odnosa савјет министара